Catatan Ibn Kathir Tentang Empayar Melayu Srivijaya

Imam Abu al-Fida’ Imaduddin bin Ismail atau lebih terkenal dengan panggilan Ibn Kathir (w 774 H), seorang ulama besar yang terkenal dengan kitab tafsir al-Qur’annya yang dinamakan Tafsir Ibn Kathir turut memiliki kepakaran dalam ilmu sejarah. Karya sejarahnya yang cukup agung dan memberikan sumbangan besar pada Islam antaranya ialah kitab Al-Bidayah wan Nihayah.

Dalam kitab tersebut, Ibn Kathir turut menukilkan tentang Srivijaya yang mana beliau menulis bahawa wilayah Srivijaya memiliki banyak peninggalan kesan runtuhan bangunan. Ibn Katihir menulis seperti berikut:-

ويتجاوز خط الإستواء، ثم يمتد شرقًا، ويصير جنوبي الأرض .وفيه هناك جزائر الزابج، وعلى سواحله خراب كثير……إن في بحر الهند ألف جزيرة وسبعمائة جزيرة فيها مدن وعمارات

“Dan melintasi garisan khatulistiwa, kemudian menjangkau ke arah timur, dan mencecah bahagian selatan bumi, di situ terdapat gugusan kepulauan al-Zabaj (Srivijaya/ Alam Melayu) yang mana di pesisir pantainya terdapat banyak kesan runtuhan peninggalan bangunan……..Di Lautan Hindi terdapat seribu tujuh ratus buah pulau yang terdapat kota-kota dan binaan bangunan”

Catatan Ibn Kathir ini dibuat pada abad ke-14 M dan pada ketika ini kerajaan Srivijaya telah pun runtuh. Maka sangat munasabah jika Ibn Kathir mencatatkan Srivijaya memiliki banyak peninggalan runtuhan bangunan.

Lima ratus tahun sebelum Ibn Kathir mencatatkan tentang Srivijaya, Abu Zaid as-Sirafi (w 326 H) telah mencatatkan tentang keadaan Srivijaya pada zaman hidupnya iaitu pada abad ke-9 M. Abu Zaid menulis :-

و جزيرته التي هو بها في غاية الخصب و عمارتها منتظمة. و ذكر من يوثق بقوله أن الدّيكة إذا غردت في الأسحار للأوقات كتغريدها عندنا تجاوبت إلى مائة فرسخ و ما فوقها يجاوب بعضها بعض لإتصال القرى و انتظامها

“Pulau pusat pemerintahannya (Maharaja Srivijaya) yang mana tempat baginda bersemayam pula berada di tahap kemuncak kemewahan dan pembangunannya tersusun rapi. Telah disebutkan oleh orang yang boleh dipercayai bahawa apabila seekor ayam berkokok pada waktu sahur seperti seperti mana kokokan di tempat kita, bunyi kokokan itu saling sahut menyahut sehingga lebih seratus farsakh jauhnya. Ayam-ayam boleh berkokok saling sahut-menyahut (sehingga sejauh itu) kerana bersambungnya kampung-kampung di situ dengan tersusun rapi.”

Farsakh adalah unit ukuran Arab klasik/ kuno. Satu farsakh sekitar 5 km.

Bayangkan, menurut Abu Zaid, kampung-kampung di Srivijaya bersambung-sambung sehingga 500 km jauhnya. Ini suasana pada abad ke-9. Maka tidak hairanlah jika Ibn Kathir menulis bahawa di Srivijaya banyak runtuhan bangunan.

Pelayar Islam dari Parsi iaitu Buzurg al-Ramhurmuzi yang hidup pada abad ke-10 M juga mencatatkan tentang begitu banyaknya pasar dan bangunan di Srivijaya. Beliau menulis :-
و قد كان دخل الزابج قال رأيت فى البلد الذى فيه مهراجا الملك بالزابج من الاسواق العظيمة ما لا يحصى….و حكى من امر جزيرة الزابج و عمارتها و كثرة البلدان و القرى فيها ما لا يقع عليه وصف

“Dan dia (Yunus bin Mihran) pernah masuk ke wilayah Srivijaya (al-Zabaj) dengan berkata, ‘Aku telah melihat di negeri yang menjadi tempat bersemayam Maharaja iaitu raja bagi Srivijaya, pasar-pasar yang besar sekali begitu banyak tidak terhitung bilangannya…dan telah diceritakan hal ehwal Pulau Srivijaya dari segi bangunan-bangunannya serta banyaknya negeri dan kampung-kampung di dalamnya yang tidak dapat digambarkan.
Jika merujuk kepada catatan Ibn Kathir dan penulis-penulis Arab/ Parsi dari abad ke-9 hingga abad ke-14 M, wilayah-wilayah Srivijaya (Jawa, Sumatera dan semenanjung Tanah Melayu) terdapat banyak bangunan.

Namun peninggalan binaan Srivijaya yang ditemui di zaman moden ini tidak selaras dengan catatan penulis-penulis Arab kurun yang lalu. Apakah masih banyak lagi kesan peninggalan yang tertimbus dan belum ditemui atau terdapat zaman di mana ianya dihapuskan secara besar-besaran, hanya masa yang menentukan jawapan persoalan ini.

Hasanuddin Yusof
Maktab Penyelidikan
Tamadun Alam Melayu dan Islam


Teorem Terakhir Fermat

Pada tahun 1637, Pierre de Fermat pernah menulis satu nota di buku Arithmetica oleh Diophantus yang bermaksud, “Tiada nombor bulat yang dapat memuaskan persamaan xn+yn=zn  apabila nilai n lebih besar daripada 2. Saya turut menemui bukti yang sangat menakjubkan untuk masalah ini tetapi ruang pada buku ini sangat kecil untuk saya menulis bukti tersebut.”

Masalah ini yang turut dikenali sebagai Teorem Terakhir Fermat merupakan antara masalah yang paling rumit dalam dunia matematik sehinggakan ahli matematik terpaksa mengambil masa selama 358 tahun untuk membuktikan teorem ini. Masalah ini dipanggil Teorem Terakhir Fermat kerana ia merupakan teorem Fermat terakhir yang dapat dibuktikan oleh ahli matematik.

Teorem Terakhir Fermat merupakan antara masalah matematik yang paling terkenal kerana ramai pakar matematik seperti Leonhard Euler malahan ahli matematik amatur cuba untuk menyelesaikannya tetapi kesemua usaha mereka tidak membuahkan hasil. Akhirnya, pada tahun 1994, teorem ini dapat dibuktikan oleh ahli matematik berbangsa Inggeris iaitu Andrew Wiles dengan bantuan muridnya Richard Taylor.

Andrew Wiles mula mengetahui tentang Teorem Terakhir Fermat ketika berusia 10 tahun semasa sedang membaca buku di sebuah perpustakaan di Cambridge. Beliau mula tertarik untuk menyelesaikannya tetapi tidak berhasil. Beliau juga cuba berbincang dengan  guru-gurunya tetapi mereka juga tidak mengetahui cara untuk membuktikan teorem tersebut. Pada tahun 1980, beliau berjaya memperolehi Doktor Falsafah di Universiti Cambridge. Beliau melakukan penyelidikan berkaitan dengan lengkungan elips dengan perkalian kompleks dengan menggunakan kaedah Teori Iwasawa di bawah bimbingan John Coates.

Pada tahun 1950-an dan tahun 1960-an, ahli matematik Jepun iaitu Goro Shimura, dengan menggunakan idea daripada Yutaka Taniyama, menyatakan bahawa wujudnya hubungan diantara lengkungan elips dengan bentuk modular (Idea ini kemudiannya dikenali sebagai Konjektur Taniyama-Shimura). Lengkungan elips dan bentuk modular merupakan dua bidang yang berasingan dalam matematik. Ramai ahli matematik berpendapat yang Konjektur Taniyama-Shimura sangat mustahil untuk dibuktikan. Pada tahun 1982-1985, seorang ahli matematik Jerman, Gerhard Frey mencadangkan bahawa wujudnya hubungan di antara lengkungan elips dengan Teorem Terakhir Fermat. Kemudian, Ken Ribet membuktikan wujudnya hubungan di antara Teorem Terakhir Fermat dengan Konjektur Taniyama-Shimura apabila beliau berjaya membuktikan  Konjektur Epsilon(sekarang dikenali sebagai Teorem Ribet). Beliau menyatakan jika Konjektur Taniyama-Shimura dapat dibuktikan, maka Teorem Terakhir Fermat juga akan terbukti secara automatik.

Berita mengenai wujudnya hubungan di antara Teorem Terakhir Fermat dengan Konjektur Taniyama-Shimura diketahui oleh Andrew Wiles. Dengan berbekalkan pengetahuan dalam bidang lengkungan elips, beliau cuba membuktikan Konjektur Taniyama-Shimura untuk membuktikan Teorem Terakhir Fermat. Beliau bekerja secara senyap dalam tempoh 7 tahun untuk menyiapkan bukti tersebut. Sepanjang tempoh tersebut, hanya beberapa orang terdekat termasuk isterinya yang mengetahui mengenai bukti yang beliau lakukan.

Akhirnya, pada tahun 1994 beliau mengumumkan bahawa beliau telah berjaya membuktikan Konjektur Taniyama-Shimura seterusnya membuktikan Teorem Terakhir Fermat. Namun begitu, langit tidak selalunya cerah. Selepas hampir 2 minggu Andrew Wiles mengumumkan bukti tersebut, panel penilai bukti menemui kesilapan pada bahagian yang paling penting untuk membuktikan  Konjektur Taniyama-Shimura. Dengan wujudnya kesilapan tersebut, Teorem Terakhir Fermat masih belum dapat dibuktikan.

Selepas hampir 1 tahun, Andrew Wiles masih belum mampu untuk menyelesaikan kesilapan yang beliau lakukan walaupun mendapat bantuan daripada muridnya, Richard Taylor. Pada satu pagi, beliau mendapat ilham untuk menyelesaikan kesilapan tersebut. Beliau menyatakan saat beliau mendapat ilham tersebut merupakan saat yang paling penting dalam hidupnya. Selepas berusaha selama beberapa bulan, akhirnya beliau menerbitkan kertas kerja yang bertajuk “Lengkungan Elips Modular dan Teorem Terakhir Fermat.”( Modular elliptic curves and Fermat’s Last Theorem”). Akhirnya, ahli matematik menerima pembuktian yang dilakukan oleh Andrew Wiles dan seterusnya Teorem Terakhir Fermat berjaya dibuktikan. Sebagai penghargaan terhadap usahanya yang menakjubkan, beliau diberikan pelbagai anugerah matematik termasuklah Hadiah Abel daripada kerajaan Norway pada tahun 2016.

Sebagai kesimpulannya, walau serumit mana pun sesuatu masalah itu, pasti ada penyelesaiannya. Andrew Wiles berjaya membuktikan masalah matematik yang berusia 358 tahun walaupun masalah tersebut sangat mustahil untuk diselesaikan. Mungkin pada suatu hari nanti masalah-masalah lain seperti Hipotesis Riemann(“Riemann Hypothesis”) atau Konjektur Nombor Perdana Kembar(“Twin Prime Conjecture”) dapat dibuktikan. Dan yang saya berharap saya adalah orang yang dapat menyelesaikan masalah – masalah tersebut!

Rujukan:

Sample, I. (2016, March 15). Abel prize won by Oxford professor for Fermat’s Last Theorem proof. Retrieved February 16, 2018, from https://www.theguardian.com/science/2016/mar/15/british-mathematician-andrew-wiles-abel-prize-fermats-last-theorem-proof

Are mathematicians finally satisfied with Andrew Wiles’s proof of Fermat’s Last Theorem? Why has this theorem been so difficult to prove? (n.d.). Retrieved February 16, 2018, from https://www.scientificamerican.com/article/are-mathematicians-finall/

Singh, S. (2016, March 20). Why it’s so impressive that Fermat’s Last Theorem has been solved. Retrieved February 16, 2018, from http://www.telegraph.co.uk/science/2016/03/20/why-its-so-impressive-that-fermats-last-theorum-has-been-solved/

Nota Editor: Artikel ini disumbangkan oleh pembaca kami.


Becerrillo: Anjing P3rang Sepanyol Yang Menggerunkan Dunia Baru

Anjing digunakan dalam medan p3rang setidak-tidaknya sejak 3000 tahun yang lalu. Mesir, Yunani, Parsi, Sarmatia, Briton, dan Rom – kesemua tamadun ini pernah menjadikan anjing sebagai anjing p3rang, anjing peninjau, anjing pengawal, anjing penjejak, ataupun anjing penghukum. Walau bagaimanapun, hanya di tangan para c0nquistador Sepanyol  anjing p3rang digunakan pada skala melampau dan ia memberikan kesan yang amat dahsyat dalam sejarah penjajahan Dunia Baru.

Christopher Columbus merupakan individu pertama yang menggunakan anjing p3rang di Dunia Baru. Beliau pernah menggunakannya ke atas orang-orang asli Hispaniola pada tahun 1493 dan semasa berlabuh di Jamaica pada 1494. Namun, hanya dalam Pert3mpuran Vega Real pada tahun 1495 barulah Columbus menyedari kemampuan sebenar penggunaan anjing p3rang di rantau itu.

Pada 27 Mac 1495, Columbus dan Bartholomew mara ke pedalaman Hispaniola dengan membawa 200 orang tentera, 20 orang kavalri, dan 20 ekor anjing Mastiff bagi tujuan menvndukkan orang asli Arawak. Pasukan ini dipimpin oleh seorang c0nquistador bernama Alonso de Ojeda yang mempelajari seni penggunaan anjing p3rang semasa terlibat dalam pert3mpuran menentang orang Islam di Granada. Dalam The Pawprints of History: Dogs in the Course of Human Events, Stanley Coren memerincikan babak pert3mpuran tersebut sebagaimana berikut:

“Beliau menghimpunkan anjing p3rang jauh di sayap kanan dan menanti hingga pert3mpuran mencapai kemuncak. Kemudian, barulah beliau melepaskan kesemua 20 ekor mastiff sambil berteriak, “Tomalos!” (terkam mereka). Anjing-anjing ini pun menghambat perajurit-perajurit musuh dan menerpa ke atas tubuh mereka. Habis perut dan tenggorok mereka dibaham. Mana-mana musuh yang tersungkur jatuh pula, teruk dikeronyok hingga putus anggota tubuh mereka. Selesai mengerjakan satu tubuh, anjing-anjing p3rang ini memangsakan tubuh yang lain pula.”

Dalam perlayaran demi perlayaran yang dilakukan ke benua Amerika, ratusan dan bahkan ribuan ekor anjing dibawa masuk. Baka yang paling masyhur ketika itu adalah mastiff, yang boleh membesar sehingga mencapai berat 250 paun dan rahangnya yang besar pula berupaya menghancurkan tulang-belulang manusia. Saiznya yang besar dan rupa parasnya yang bengis sememangnya mampu memutikkan rasa gerun dalam hati sesiapapun yang menjadi mangsanya. Anjing-anjing p3rang ini sering digunakan oleh para c0nquistador masyhur seperti Balboa, Velasquez, Cortes, de Soto, Toledo, Coronado, dan Pizarro sebagai senjata tempur, kaedah hukuman, dan p3rang psikologi ke atas musuh. Namun, anjing yang paling ganas dalam sejarah penjajahan Dunia Baru adalah anjing milik Juan Ponce de Leon yang dikenali sebagai Becerrillo.

BECERRILLO: ‘KERBAU’ YANG DILATIH UNTUK MEMBVNUH

Nama Becerrillo membawa maksud ‘Kerbau Kecil’. Anjing ini adalah jenis mastiff dengan matanya berwarna p3rang dan kulitnya pula kemerahan. Becerrillo dimiliki oleh Juan Ponce de Leon. Namun, ia sering berada di bawah jagaan Kapten Diego Guilarte de Salazar dan Sancho de Aragon.

Asal-usul Becerrillo tidaklah diketahui, namun ia dipercayai lahir di benua Amerika di rumah anjing milik Ponce. Catatan terawal berkenaan Becerrillo datang dari tahun 1511. Pada masa itu, Becerrillo sudah pun disifatkan sebagai seekor anjing p3rang yang menggerunkan.

Ponce de Leon si tuannya adalah individu yang bertanggungjawab men4kluk Puerto Rico. Selepas berlabuh di sana pada tahun 1508, beliau serta-merta memenuhkan kantungnya dengan emas, sebelum kemudiannya memujuk anak Christopher Columbus yang bernama Diego supaya melantiknya sebagai gabenor pulau itu. Ponce kemudian berangkat membawa pasukan tentera dan sejumlah anjing p3rang untuk menvndukkan masyarakat asli di Puerto Rico demi menimbunkan lagi harta kekayaan.

Sejak awal lagi beliau melatih Becerrillo untuk menjadi anjing p3rang yang gagah. Anjing ini diajarkan supaya dapat membezakan antara tentera Sepanyol dan orang asli, menjejak dan menghambat tawanan p3rang yang melarikan diri, serta membvnuh musuh di medan tempur

Sejarahwan Sepanyol kurun ke-16, Bartolome de las Casas menyifatkan Becerrillo sebagai seekor anjing p3rang yang “menyerang musuh dengan ganas dan melindungi rakan dengan berani.” Beliau juga mencatatkan betapa orang asli “lebih takutkan 10 orang tentera Sepanyol yang ditemani Becerrillo berbanding 100 orang penjajah tanpa Becerrillo.”

Becerrillo amat mahir menjejak, membvnuh, dan menakutkan musuhnya. Bagi Ponce, kehadiran Becerrillo dalam kempen penundukkan kaum Taino di Puerto Rico adalah seumpama kekuatan 50 orang tentera.

Memasuki tahun 1512, tuah Ponce de Leon mula berubah arah. Diego Columbus naik iri dengan kekayaan yang diraih oleh Ponce di Puerto Rico. Maka, beliau memujuk raja untuk melantiknya sebagai gabenor pulau itu sekaligus merampas kuasa Ponce secara rasmi.

Lantaran enggan melepaskan impiannya yang mahu menimbunkan harta kekayaan, Ponce pun mendapatkan geran bagi menakluk sebuah pulau yang bernama Bimini. Menurut khabar, pulau ini kononnya dipenuhi dengan emas dan segala macam kekayaan. Justeru pada tahun 1512, Ponce berangkat menuju pulau itu dan meninggalkan Becerrillo di bawah jagaan Guilarte de Salazar dan Sancho de Aragon.

Tidak lama kemudian, Salazar memanfaatkan Becerrillo dalam sebuah pert3mpuran. Pada suatu malam, masyarakat asli melakukan ser4ngan secara mengejut. Namun, Becerrillo sempat menyalak memberikan amaran. Lantas, Salazar pun dengan segera bertindak balas sambil membawa Becerrillo di sisi. Dalam tempoh 30 minit sahaja, Becerrillo berjaya membvnuh 33 orang asli sehingga habis medan tempur itu dipenuhi dengan k0rban.

BECERRILLO MENUNJUKKAN BELAS IHSAN

Walaupun Becerrillo dilatih untuk membvnuh manusia, dalam Pawprints of History karangan Coren, terdapat satu kisah yang cukup menarik perhatian. Kisah ini memerihalkan betapa pada suatu hari, para penjajah Sepanyol berkem di luar petempatan Caparra, Puerto Rico, bagi menanti ketibaan gabenor Sepanyol. Sebagai satu hiburan, Salazar bertindak memberi sekeping kertas kepada seorang wanita tua, lalu menyuruhnya agar menghantar surat itu kepada gabenor.

Sebaik sahaja wanita ini berangkat pergi, Salazar melepaskan Becerrillo dan memerintahkannya supaya membvnuh wanita tua itu. Tatkala hampir sahaja anjing p3rang itu menerpa ke arahnya, si wanita itu pantas melutut dan merayu, “Tolonglah hai tuan anjing. Saya sedang dalam perjalanan untuk menghantar surat ini kepada raja Kristian. Saya merayu pada kamu, hai tuan anjing, janganlah cederakan saya.”

Becerrillo lantas menghidu-hidu wanita itu, lalu berpaling dan beredar pergi. Tatkala kejadian ini diceritakan kepada gabenor, beliau pun membebaskan wanita tua itu dan melarang sebarang tindakan menakut-nakutkan warga awam secara sengaja. Beliau malah menambah dengan berkata, “Aku tidak akan biarkan belas ihsan dari seekor anjing jauh melebihi belas ihsan seorang penganut Kristian.”

KEMATIAN BECERRILLO

Mimpi ngeri terhadap Becerrillo berakhir pada suatu hari dalam tahun 1514, apabila orang asli Caribs dari Pulau Vieques menangkap Sancho de Aragon. Menurut Gonzalo Fernandez de Oviedo y Valdes dalam karyanya yang berjudul 1535 Historio, Becerrillo terus sahaja mengejar orang asli itu walaupun mereka sudah pun menaiki kanu. Dengan mudah, Becerrillo menjadi mangsa bidikan panah. Tentera Sepanyol cuba merawat kecederaan yang ia alami, namun Becerrillo menghembuskan nafas terakhirnya tidak lama kemudian. Becerrillo disemadikan secara rahsia dan menurut Oviedo, pemergiannya lebih diratapi berbanding rakan-rakan lain.

Seperti kebanyakan anjing, Becerrillo bersifat amanah dan setia hingga ke akhir hayat. Becerrillo mungkin telah meragut banyak nyawa, namun pembvnuh yang sebenar tidak lain dan tidak bukan tentulah manusia yang memiliki dan mendidiknya.

TERJEMAHAN:

Joanna Gillan. (19 September 2020). Becerillo: The T3rrifying W4r Dog of the Spanish C0nquistadors. Ancient Origins. https://www.ancient-origins.net/history-ancient-traditions/becerrillo-0014283


Strategi Berbisnes Junjungan Besar Nabi Kita

Masyarakat Arab dahulu memang terkenal dengan kebijaksanaan dalam perniagaan. Bahkan sehingga kini pun, para perniaga pasti berbangga jika dapat berkolaborasi dengan Tok Arab jika berniaga. Fuhh gitu.

Mereka berniaga dari Syam hingga ke Yaman. Pada musim panas dan musim sejuk. Kafilah-kafilah pedagang Arab ini akan bermusafir ke sana ke mari untuk melebarkan jaringan perdagangan. Dari Habsyah, ke Parsi, lalu ke India, singgah ke Nusantara dan seterusnya menuju ke China. Begitulah giatnya usaha perniagaan mereka.

Manakala orang Mekah pula, akan mendapat keuntungan berlipat ganda pada musim haji apabila pasar paling masyhur iaitu Pasar Ukaz akan menjadi tumpuan para pedagang dari serata dunia. Perdagangan umpama nadi utama masyarakat Arab. Bahkan Rasulullah sendiri menyatakan 9 per 10 kekayaan datangnya dari perniagaan. Rasulullah sendiri pergi ikut berdagang pada usia kanak-kanaknya ke Syam. Kemudian, baginda juga pernah memegang amanah memperdagangan barangan Siti Khadijah.

Namun, setelah baginda berhijrah, iaitu ke Madinah, tiada lagi pasar Ukaz. Muhajirin hanya membawa diri sendiri sehelai sepinggang. Mereka tidak membawa kebun-kebun, pasar-pasar, atau harta-harta yang banyak. Di Madinah, ekonomi setempat dikuasai oleh golongan Yahudi Madinah bagaikan “gergasi Kapitalis”. Mereka memonopoli perniagaan dengan begitu bijak sekali. Siapa lah tidak kenal kebijaksanaan kaum ini dalam perniagaan. Bahkan sehingga kini pun, Yahudi dan bisnes memang amat sinonim.

Setelah sampai ke Madinah, Rasulullah yang bijaksana ini tidak meroyan dengan perniagaan Yahudi. Baginda tidak memfitnah perniagaan orang. Tidak menghantar sihir mahupun santau paku dalam balutan kain kuning. Baginda tidak punya perasaan dengki hasad iri hati. Baginda tidak viralkan kempen “boikot produk Yahudi Laknatullah penindas kaum Muslimin”.

Apa yang Rasulullah lakukan adalah, baginda arahkan sahabat baginda iaitu Saiyiidina Abdul Rahman bin Auf untuk membeli sebidang tanah untuk dijadikan pasar. Pasar tersebut dinamakan Sauqul Ansar (Pasar orang Ansar) yang mesra masyarakat setempat. Ini adalah strategi bisnes baginda.

Rasulullah melarang perbuatan khianat, penipuan, penindasan, fitnah, iri hati dalam pernigaan. Pasar ini adalah pasar terbuka yang bebas untuk sesiapa sahaja. Paar ini dikawal selia seratus peratus oleh orang Muslim. Diharamkan riba dan dihalalkan jual beli. Ini merupakan persaingan sihat kepada pasar yahudi di Madinah. Rasulullah menerapkan budaya “Kerja Itu Ibadah”. Maka lahirlah rasa ikhlas, tawaduk, jujur dan lain-lain nilai murni dalam perniagaan Muslim ketika itu. Segala akhlak mulia terpancar dari cara peniaga Muslim melayan pelanggan. Tiada emo-emo, ego-ego, marah-marah, dan lain-lain sifat tidak professional ahli perniagaan.

Sifat ini menarik hati pelanggan. Malah, seluruh umat Islam Madinah bersatu bagi membangunkan ekonomi umat dengan membeli di pasar mesra pelanggan ini. Tiada sikap jatuh-menjatuhkan. Apabila melihat kemajuan perniagaan saudara seislam, tiada dalam hati sesama Muslim ketika itu membuat andaian, “Amboi, ramainya pelanggan. Sampai beratur. Ni mesti ada pakai tangkal pelaris, sihir…” dan sebagainya.

Lama-kelamaan, ekonomi Yahudi Madinah mereput dan akhirnya lumpuh. Ekonomi Muslim mencapai keuntungan dalam masa singkat. Dua kunci rahsia kemajuan perniagaan umat Islam pada ketika itu adalah :

Peniaga
1) Jujur kepada pelanggan.
2) Tidak iri hati kepada peniaga lain
3) Perkhidmatan dan layanan yang mesra pelanggan

Pelanggan
1) Beretika
2) Sifat kesatuan ummah
3) Sifat supportive dalam membangunkan ekonomi Muslim


Pangkalan-Pangkalan Tentera US Di Asia Timur

Selepas Perang Dunia Kedua, Amerika Syarikat mewujudkan pakatan rasmi dengan beberapa negara Asia Timur. Untuk menyokong Perjanjian Keselamatan AS-Jepun yang ditandatangani pada tahun 1951, Amerika Syarikat sekarang ini menempatkan 35,000 tentera di Jepun, yang sebahagian besarnya adalah tentera udara, pasukan Marin, dan tentera laut.[1]

Walaupun terdapat beberapa pangkalan tentera AS di tanah besar Jepun, majoriti tentera AS di Jepun ditempatkan di pulau kecil Okinawa di hujung selatan. Pulau Okinawa dekat dengan laluan kapal Asia Timur di Laut China Selatan dan berdekatan Taiwan. Ia menempatkan beberapa fasiliti ketenteraan AS, terutamanya pangkalan Kor Marin AS (antaranya ialah Kem Schwab dan Kem Hansen) dan Pangkalan Udara Kadena yang besar.

Kehadiran pasukan tentera AS di Okinawa adalah sesuatu yang menyakitkan bagi ramai penduduk pulau tersebut yang terpaksa hidup dengan bunyi bising, kemalangan, dan jenayah yang dikaitkan dengan pangkalan AS itu.[2]

Sebagai respon kepada aduan tersebut dan dalam usaha-usaha untuk mewujudkan perikatan AS-Jepun yang lebih mapan, Washington merancang untuk memindahkan 8,000 askar Marin dari pulau itu ke Guam, ia juga telah berunding dengan Tokyo untuk memindahkan Stesen Udara Futenma ke tempat lain di pulau itu, dan menggabungkan pasukan tentera AS yang lain. Penempatan semula Stesen Udara Futenma menjadi terhenti kerana menghadapi tentangan yang ketara daripada pihak tempatan; masalahnya–dan masa depan tentera Marin AS di Okinawa secara umumnya–masih belum dapat diselesaikan.[3]

Perjanjian Pertahanan Bersama dengan Republik Korea (ROK) mewajibkan Amerika Syarikat untuk mempertahankan Korea Selatan sekiranya ia diserang. Tujuan asal pakatan itu adalah untuk mencegah serangan daripada Korea Utara yang bermusuhan dengan Korea Selatan, yang mana pada tahun 1950 pernah menyerang Korea Selatan untuk cuba menyatukan semenanjung Korea yang berpecah.

Untuk mencegah serangan yang sedemikian, Amerika Syarikat telah menempatkan anggota pasukan tentera darat dan udara di ROK. Selama bertahun-tahun, sejumlah besar askar Amerika telah ditempatkan berdekatan DMZ sebagai pasukan “tripwire”, dan Amerika Syarikat juga memiliki jejak ketenteraan yang besar di Seoul.

Pasukan tentera AS di Korea telah menyusut dalam beberapa tahun kebelakangan ini.[4] Terutamanya sejak tahun 1990-an, kekuatan ekonomi dan ketenteraan Korea Utara telah berkurang dan ancaman pencerobohan olehnya telah menurun. Bertempur dalam dua peperangan di Teluk Parsi sejak tahun 1991, Amerika Syarikat menarik pasukan tentera dari semenanjung Korea (dan menghantarnya ke Iraq).

Tentera yang masih kekal di Korea Selatan adalah 28,500 askar yang terdiri daripada dua brigade Divisyen Infantri Kedua Tentera Darat Amerika (2ID/Second Infantry Division) dan beberapa skuadron taktikal Tentera Udara AS.

Washington dan Seoul telah merundingkan pengurangan dan penyusunan semula secara bertahap pasukan tentera Amerika, yang akan mengalihkan dan menggabungkan askar dan fasiliti ke kawasan selatan.[5] Amerika juga bersetuju untuk memindahkan kawalan operasi masa perang (“OPCON”) kepada tentera Korea Selatan, walaupun Seoul telah menunda langkah ini beberapa kali.[6]

Di Asia Tenggara, Amerika Syarikat menjamin keselamatan Filipina, Australia, dan New Zealand. Dengan Australia dan New Zealand, Amerika Syarikat telah menyimpulkan perjanjian keselamatan ANZUS pada tahun 1951. Australia sebelum ini hanya menjadi tuan rumah kepada sejumlah kecil anggota tentera AS, tetapi setelah tahun 2012, sebagai sebahagian daripada usaha “pivot” atau “pengimbangan semula” Pentadbiran Obama, Australia bersetuju untuk menjadi tuan rumah kepada 2,500 tentera Marin AS.

Perikatan AS-Filipina ditandatangani pada tahun 1952, dan pangkalan AS di sana (Pangkalan Tentera Udara Clark dan Pangkalan Tentera Laut AS Subic Bay) berfungsi sebagai pusat Perang Dingin yang penting. Kerosakan fizikal pada pangkalan tersebut yang disebabkan oleh letusan gunung berapi Pinatubo, dan rasa tidak puas hati dalam politik domestik Filipina berhubung kehadiran tentera AS, telah membawa Manila kepada mengusir tentera Amerika dari pangkalan-pangkalan ini pada tahun 1991–1992.

Amerika Syarikat walau bagaimanapun terus menjamin keselamatan Filipina; kerjasama ketenteraan antara kedua negara tersebut sejak berakhirnya Perang Dingin diteruskan terutamanya dalam ruang mencegah keganasan. Tetapi baru-baru ini, pertikaian wilayah di Laut China Selatan yang semakin menonjol (di mana Manila adalah pihak yang menuntut wilayah) telah menyebabkan perikatan AS-Filipina dihidupkan semula.[7]

Sementara itu untuk Taiwan, Amerika Syarikat dan Republik China (ROC) menandatangani Perjanjian Pertahanan Bersama pada tahun 1952. Mereka bekerjasama dalam kerangka pakatan ini dalam krisis ketenteraan di Selat Taiwan pada tahun 1950-an. Di bawah kepemimpinan Pentadbiran Nixon, Washington menormalisasikan hubungan diplomatik dengan Republik Rakyat China (PRC) pada tahun 1979 — menyetujui bahawa terdapat satu negara China, mengakhiri perjanjian keselamatannya dengan ROC, dan menarik pengiktirafan diplomatik terhadap Taipei.

Amerika Syarikat sekarang ini tidak mempunyai perikatan keselamatan yang formal (atau hubungan diplomatik) dengan Taiwan, tetapi pada tahun 1979, Kongres AS meluluskan “Taiwan Relations Act,” menyatakan sokongannya untuk menjaga keseimbangan ketenteraan di selat itu, dan mengatakan akan melihat dengan “perhatian yang serius” penggunaan kekerasan apa pun untuk menyelesaikan pertikaian Taiwan. Walaupun kekurangan komitmen pertahanan yang formal, ramai golongan elit dasar luar Amerika berpendapat bahawa hubungan itu merupakan “fungsian yang sama dengan perjanjian pertahanan.”[8]

Akhirnya, wilayah Amerika di Asia Timur juga memberikan kehadiran barisan hadapan ketenteraan. Pesawat jarak jauh mengakses wilayah ini dari Alaska, dan Amerika Syarikat memiliki angkatan laut dan pasukan Marin yang signifikan di Hawaii.

Bahkan lebih dekat lagi, Amerika Syarikat mengekalkan pangkalan tentera laut dan Pangkalan Udara Anderson di Guam yang merupakan pangkalan untuk kapal selam penyerang dan pembom B-2. Selama tempoh beberapa tahun akan datang, Amerika Syarikat merancang untuk menempatkan semula 8,000 askar Marin AS ke Guam dan 9,000 tanggungan mereka dari pulau Okinawa, serta kapal selam Trident, pasukan petugas peluru berpandu balistik, dan jet tempur F-22.[9] Persiapan juga dilakukan di Guam untuk mengakomodasi kapal induk pesawat.

Nota Kaki:

[1] Untuk keterangan yang bermanfaat mengenai pasukan tentera luar negara A.S., lihat Michael J. Lostumbo, et.al., “Overseas Basing of U.S. Military Forces: An Assessment of Relative Costs and Benefits,” RAND Corporation, Santa Monica, Calif., 2012.

[2] Mengenai politik isu pangkalan Okinawa, lihat buku Kent E. Calder, Embattled Garrisons: Comparative Base Politics and American Globalism (Princeton: Princeton University Press, 2007), ms. 166-175. Isu keganasan orang Amerika terhadap penduduk Okinawa mempunyai sejarah yang panjang dan tegang: yang paling terkenal adalah pada tahun 1995, tiga tentera A.S. telah memperkosa seorang gadis sekolah Okinawa, ia telah memicu gerakan anti-pangkalan di pulau itu. Martin Fackler, “Two U.S. Soldiers Arrested in Rape Case,” New York Times, October 16, 2012.

[3] Mengenai perdebatan Stesen Udara Futenma, lihat Shannon Tiezzi, “Beyond Futenma: Okinawa and the US Base Conundrum,” The Diplomat, November 4, 2015; Jennifer Lind, “US-Japan Security Relations After the Storm,” dalam Japan Moves Gorward (Washington, D.C., Maureen and Mike Mansfield Foundation, 2011).

[4] Untuk gambaran keseluruhan, lihat Lostumbo, et.al., “Overseas Basing of U.S. Military Forces.”

[5] Amerika Syarikat telah bersetuju untuk mengembalikan garison Yongsan dan pangkalan lain di Seoul. Pasukan tentera A.S. di Korea akan digabungkan di selatan Seoul di Garison Tentera Darat A.S. Humphreys di Pyeongtaek, dan di Pangkalan Udara Osan. Juga, jelajah di Korea kini akan menjadi jelajah yang diiring. “U.S. Changing Its Mission in Korea,” Washington Times, 5 Mac 2009.

[6] Mengenai “opcon” lihat “Ash Carter Assures South Korea On US Support,” Wall Street Journal, November 1, 2015; “S. Korea, U.S. to Decide Timing of Opcon Transfer Next Year,” Korea Herald, October 14, 2013.

[7] Javier C. Hernandez, “Warily Eyeing China, Philippines May Invite U.S. Back to Subic Bay,” New York Times, September 19, 2015; Prashanth Parameswaran, “Philippines to Revive Former US Naval Base Near South China Sea in 2016,” The Diplomat, July 17. 2015.

[8] Robert J. Art, A Grand Strategy for America (Ithaca, NY: Cornell University Press, 2003), 138.

[9] Gina Harkins, “Marines identify units that will move from Japan to Guam,” Marine Corps Times, October 1,
2015.

Artikel asal oleh Jenifer Lind yang merupakan Profesor Madya Jabatan Kerajaan di Dartmouth College yang diterjemahkan oleh Muaz Malik, penulis kami. Beliau berafiliasi dengan Reischauer Institute of Japanese Studies di Harvard, serta Chatham House, London. Prof. Jenifer Lind juga menulis artikel ilmiah di International Security dan International Studies Quarterly, dan menulis untuk khalayak yang lebih luas dalam penerbitan seperti Foreign Affairs dan National Interest.

RUJUKAN:

Keep, Toss, or Fix? Assessing US Alliances in East Asia oleh Jennifer Lind, dalam buku Sustainable Security: Rethinking American National Security Strategy (2016), diedit oleh Jeremi Suri dan Benjamin Valentino


Saintis Dapati Ginjal Babi Berfungsi Untuk Manusia

Saintis akur yang mesin dialisis bukan sama sekali jalan penyelesaian untuk pesακit buah pinggang. Kosnya sangat tinggi untuk satu rawatan yang bukan solusi. Kena ulang tiga kali seminggu pula, untuk mengerjakan fungsi semulajadi buah pinggang.

Statistik masalah ginjal semakin membimbangkan di Malaysia. 15 peratus rakyat negara ini mempunyai penyakit ginjal κroηiκ (Ismail, 2020). Malah 30 peratus dalam kalangan pesακit ini terdiri daripada golongan muda (Aziz, 2021).

Jangan ingat Amerika Syarikat elok-elok belaka. 15 peratus populasi dewasa sana berdepan dengan penyakit ginjal. Senang cakap, semua negara ada statistik masalah ginjal. Satu-satunya cara sekarang adalah pemindahan ginjal, yang beri.siko badan tidak terima (organ transplant rejection) dengan potensi dαrαh be.ku bagai.

Jadi saintis kena fikir alternatif. Kalau boleh, semua pakat mahu buat ginjal macam buat burger vegan. Tetapi ada beza makanan dengan organ berfungsi. Mereka cuba mencari solusi daripada haiwan.

Pada tahun 1964, seorang doktor bernama Keith Reemtsma memindahkan ginjal seekor cimpanzi masuk dalam seorang wanita.

Prosedur ini gagal sebenarnya. Walaupun ginjal tersebut berfungsi selama sembilan bulan (Altman, 2000), wanita terbabit meninggal dunia akibat prosedur sedemikian.

Padahal kedua-dua ginjal cimpanzi didapati normal tanpa sebarang petanda apa-apa masalah melainkan gangguan teruk pada imbangan kimia badan (Cooper, 2012).

Senang cakap, ginjal cimpanzi tidak sesuai untuk manusia sekalipun ada banyak perkongsian lain.

Disangka Beruk, Rupanya Babi

Kegagalan Dr. Keith Reemtsma membuka mata saintis untuk kaji haiwan lain. Cari punya cari, mereka mendapat petunjuk yang ginjal babi boleh digunakan.

Berbeza dengan eksperimen lampau yang melibatkan seorang wanita normal, saintis kali ini mendapat izin daripada keluarga seorang penderma organ yang sudah ma.ti otak.

Eksperimen terkini mengambil masa 54 jam. Mereka mengeluarkan “ginjal manusia” daripada penderma tersebut untuk tujuan persampelan terlebih dahulu.

Kemudian mereka membawa ginjal daripada seekor babi. Berbeza dengan yang lain, babi ini istimewa sebenarnya. Ginjal babi biasa mempunyai kod genetik alpha-gal yang “dibenci” sistem imuniti manusia. Alpha-gal menyebabkan badan manusia tolak ginjal haiwan ini.

Jadi saintis membesarkan seekor babi khas tanpa alpha-gal (dibuat dengan menggunakan kaedah genetic engineering). Apabila ginjal babi khas itu masuk dalam badan manusia, pihak doktor terus memantau.

Saat menjadi minit yang bertukar ke jam. Sepatutnya antibodi manusia akan meηyerαηg ginjal babi. Tetapi kali ini, badan penderma sudah menerima ginjal tersebut siap buat air kencing yang sangat banyak (Lanese, 2021).

Kira langkah pertama lulus dengan bergaya. Tetapi saintis masih belum bersorak, kerana masih banyak persoalan belum terjawab – seperti “berapa lama boleh tahan?”

Tubuh badan manusia boleh terima sekarang… tetapi tolak kemudian. Itu masalahnya. Mereka perlu memantau dalam tempoh yang sangat lama, sebelum mengesahkan eksperimen ini berjaya.

Buat masa sekarang, eksperimen ini masih menepati piawaian etika yang ditetapkan pihak berkuasa. Ikutkan saintis boleh saja buat organ manusia dalam babi supaya boleh dituai kemudian. Tetapi ini sudah dianggap lebih daripada batasan etika, sekali gus menjadi penghalang.

Andainya ginjal babi khas ini tahan lama, mungkin ia akan mengubahkan landskap kesihatan dunia. Umat Islam dan Yahudi barangkali akan menolak peluang ini atas faktor agama. Tetapi ini tidak mendatangkan sebarang masalah.

Ginjal semua penderma boleh diberikan kepada golongan yang sensitif dari segi akidah. Mana yang boleh terima ginjal babi khas wajar teruskan, sekali gus mengurangkan kadar permintaan global.

RUJUKAN:

Altman, L. (2000, Jun 28). Keith Reemtsma, 74, Pioneer in Medical Transplants, (ditapiskan). The New York Times.

Aziz, I.H. (2021, Mac 13). 30 peratus (ditapiskan) buah pinggang golongan muda. Berita Harian.

Cooper, D.K.C. (2012). A brief history of cross-species organ transplantation. Proc (Bayl Univ Med Cent). 25 (1): 49—57.

Ismail, M.H. (2020, Disember 27). 15 peratus rakyat Malaysia (ditapiskan) penyakit buah pinggang (ditapiskan). Sinar Harian.

Lanese, N. (2021, Oktober 22). Pig kidney successfully hooked up to human (ditapiskan) in watershed experiment. Live Science.


Kenapa Ada Lahar Bewarna Biru?

Yang mana satu daripada dua gambar yang menunjukkan aliran lahar gunung berapi ini telah diubah suai? Jawapannya, tiada.

Kebiasaannya, aliran lahar yang dimuntahkan oleh sesebuah gunung berapi itu, berwarna merah atau jingga yang terang.

Walau bagaimanapun, gambar ini menunjukkan ‘aliran lahar’ itu mempunyai warna biru.

Ia diambil oleh seorang jurugambar bernama Olivier Grunewald, di Gunung Berapi Kawah Ijen yang terletak di Indonesia.

Walau bagaimanapun, anda perlu tahu bahawa warna biru yang terhasil itu, bukanlah warna sebenar lahar yang dimuntahkan oleh gunung berapi itu sendiri.

Tetapi sebelum itu, tahu tak apa perbezaan diantara lahar dan magma?

Lahar adalah cecair batuan sangat panas yang mengalir keluar dari gunung berapi yang meletus.

Manakala, magma adalah cecair batuan sangat panas yang terletak di bawah kerak bumi.

Perbezaannya adalah lokasi.

Baiklah, berbalik kepada topik asal, lahar yang mengalir keluar dari Gunung Berapi Kawah Ijen tidaklah berbeza dari lahar gunung berapi yang lain.

Tetapi, perbezaan di dalam kandungan mineral atau gas pada satu kawasan atau sesebuah gunung berapi itu akan menyebabkan perubahan pada warna lahar tersebut.

Di kawasan Kawah Ijen ini, selain daripada gas-gas lain, kuantiti tinggi gas sulfur juga turut keluar dari permukaan tanah dengan suhu serta tekanan yang sangat tinggi.

Gas sulfur yang keluar, terdedah kepada oksigen yang wujud bebas di udara, kemudian akibat percikan api yang berpunca daripada aliran lahar, tercetuslah pembakaran yang menyebabkan lahar itu kelihatan seperti ia berwarna biru.

Oleh kerana warna biru yang terhasil itu disebabkan oleh pembakaran gas dan bukanlah dari warna lahar itu sendiri, ia hanya dapat dilihat dengan jelas pada waktu malam sahaja. Manakala pada waktu siang, warna lahar tersebut kelihatan sama seperti aliran lahar gunung berapi lain.

Namun disebalik kecantikan alam semulajadi ini, tersembunyi kisah kepayahan pelombong yang mencari rezeki di Gunung Berapi Kawah Ijen.

Apabila lahar bersulfur menyejuk, ia menjadi sebuah batuan yang kaya dengan kandungan sulfur.

Pelombong kemudian akan mengumpul batuan sulfur ini ke dalam bakul atau raga rotan yang dibawa mereka.

Mereka bekerja dalam keadaan yang sangat berbahaya. Malah ada diantara pelombong ini melombong batuan sulfur tersebut tanpa sebarang pakaian perlindungan, sama ada sarung tangan, kasut dan topeng gas yang sesuai.

Sekadar fakta tambahan, sulfur merupakan antara mineral yang banyak kegunaannya.

Ia digunakan untuk menghasilkan serbuk letupan, mancis, baja, asid, dan turut digunakan dalam proses pemvulkanan lateks getah.


Tips Persediaan Haji Sebelum Berlepas ke Tanah Arab

35 hari sahaja lagi memisahkan kita dengan Ibadah haji. Akan bermula la wukuf di Padang Arafah apabila tergelincirnya matahari pada 9 Dzulhijjah. Sudah pasti semua jemaah akan merasa gembira kerana berpeluang melakukan rukun Islam ini.

Banyak persediaan yang perlu dibuat bagi memastikan ibadah haji berjalan dengan lancar tanpa mengalami apa apa masalah. Jadi persediaan yang rapi perlu dilakukan dari negara kita sendiri sebelum berangkatnya kita ke Tanah Arab. Disini ada beberapa persediaan yang boleh dilakukan oleh jemaah haji sebelum tiba ke Tanah Suci.

1)	Sentiasa hadir ke kursus kursus Haji yang dianjurkan oleh Lembaga Tabung Haji
2)	Semak Tarikh luput passport anda.
3)	Lakukan pemeriksaan kesihatan di mana mana klinik atau hospital serta dapatkan imunisasi
4)	Sentiasa melakukan senaman ringan untuk memastikan kita bertenaga apabila melakukan ibadah haji.
5)	Buat senarai semak untuk barangan yang perlu dibawa
6)	Jika anda perlu mengambil ubat ubatan mengikut masa, pastikan anda membawa kesemua ubat tersebut
7)	Elakkan membawa wang tunai yang terlampau banyak. Cukup sekadar keperluan sahaja.
8)	Elakkan membawa barangan larangan ke dalam kapal terbang, seperti barangan tajam dan cecair.
9)	Daftar masuk penerbangan pada masa yang ditetapkan untuk mengelakkan anda tertinggal penerbangan
10)	Pastikan bagasse anda telah diikat kemas serta labelkan. Lebih baik jika bagasi itu anda “seal” untuk mengelakkan berlaku perkara yang tidak elok.
11)	Belajar menggunakan telefon pintar jika berlaku sebarang kecemasan.

Semoga tips persediaan ini sedikit sebanyak boleh membantu jemaah jemaah haji yang akan ke tanah suci nanti.


Ulasan Pembunuhan Ahli Kanan Hamas Di Malaysia

Isu yang paling hangat ketika ini ialah kes pembunuhan Dr. Fadi M. Al-Batsh, pensyarah UniKL dan juga ahli kanan kumpulan Hamas ketika beliau ingin mengimamkan solat subuh.

Tenggelam berita-berita tentang PRU. Sisi-sisi positifnya: kita masih berprihatin dengan isu yang lebih besar yang menimpa umat seakidah. Kita masih mempunyai perasaan “outrage” terhadap pembunuhan pejuang pembebasan tanah suci Islam.

Tapi sisi negatifnya: netizen kita masih tak dapat buang sikap “Blame Government First”. Habis diungkit semula kes Kim Jong-nam dan pihak berkuasa kita dimaki hamun, dikatakan tak buat kerja dan sebagainya. Ada yang siap buat teori kata ini merupakan akibat kita membenarkan Yahudi masuk (rujuk pada kes UN-Habitat pada bulan Februari) dan sebagainya.

Kata mereka, kes pembunuhan macam ini dah banyak berlaku, itu menunjukkan kelemahan penguatkuasaan kita. OK lah, tuan-puan kata banyak kes, cuba namakan satu kes lagi selain kes Kim Jong-nam? Selama ini pihak berkuasa berjaya melindungi Malaysia daripada ancaman Al-Qaeda dan ISIS, tak nampak pula tuan-puan mengucapkan terima kasih atau memuji pihak berkuasa? Satu dua kes berprofail tinggi terus penguatkuasa kita dilabel macam-macam?

Tuan-tuan dan puan-puan, pertama sekali, kalau kes ini benar Mossad (badan perisikan Israel) yang rancang, samada diorang akan mengupah orang asing (tak kira orang Arab ke, orang Pakistan ke, orang Nigeria ke dan sebagainya), atau menyamar sebagai pemegang pasport negara lain. Mana ada diorang nak bunuh terang-terang sebagai “ejen Mossad”. Itu modus operandi yang asas.

Kes kali ini sama dengan kes pembunuhan Mahmoud al-Mahbouh pada 19 Januari 2010 di Dubai, UAE. Sama seperti Dr. Al-Batsh, Al-Mahmoud juga merupakan orang kanan dalam Hamas. Al-Mahmoud merupakan antara pengasas Briged Al-Qassam. Selepas sebulan siasatan, polis Dubai mengatakan bahawa Mossad merupakan suspek utama.

Apa yang pasti, pihak Israel menafikan keterlibatan Mossad. Yang lebih menakjubkan, hasil siasatan menunjukkan skuad pembunuh seramai 26 orang semua memasuki Dubai atas pasport palsu. Ada yang meniru pasport UK, ada meniru Ireland, ada yang meniru Jerman, meniru Australia. Itu Mossad tuan-puan. Kalau nak buat passport palsu mereka buat sampai negara-negara paling maju ni pun tak mampu nak kesan.

Tuan-puan, kes pembunuhan bersasar (“targeted killing”) ini bukan senang nak halang. Orang yang masuk tu takkan bagitau pegawai di KLIA “saya masuk nak bunuh orang”. Pembunuh yang masuk tu mestilah jenis yang rekod clean punya. Itu common sense kalau nak melakukan jenayah, apatah lagi pembunuh level Mossad?

Itu harganya kita menjadi sebuah negara terbuka. Kalau nak kes sebegini langsung tidak berlaku senang je, kita tutup negara jadi macam Korea Utara. Jadi tiadalah sesiapa boleh masuk. Tiada orang masuk maka tak berlaku drama sebegini. Tapi adakah itu yang kita mahu?

Benarkah negara kita jadi sasaran kerana sistem kita lemah? Jangan lupa perkara yang sama juga berlaku di UK. Diorang lagi banyak kes pembunuhan bersasar berprofail tinggi berbanding kita, walaupun diorang kuasa besar yang jauh lebih maju. Selain kes Georgi Markov (tahun 1978) yang terkenal, dalam beberapa tahun kebelakangan ini juga berlaku kes pembunuhan Alexander Litvinenko (2006), Alexander Perepilichnyy (2012), Boris Berezovsky (2013), Scot Young (2014) dan baru-baru ini Sergei Skripal. Semua disyaki dirancang KGB/FSB Rusia.

So nak kata UK punya penguatkuasa lembap? Atau perkara sebegini di luar jangkaan dan berlaku secara kebetulan? Dr. Al-Batsh based di Malaysia, kalau Mossad tak bunuh beliau di Malaysia, nak bunuh di mana?

Dalam kes Mahbouh ada dua orang ahli kumpulan Fatah yang terlibat. Untuk kes Al-Batsh kali ini, tidak ditolak ada kemungkinan yang sama memandangkan hubungan kedua-dua kumpulan menjadi semakin teruk susuli kejadian cubaan membunuh pada bulan lepas ke atas Perdana Menteri Palestin, Rami Hamdallah (Fatah). Tapi saya lebih rela hasil siasatan menunjukkan Mossad yang merancang semua. Lagi menyayat hati melihat Muslim berbalah sesama Muslim.

Kalau berlaku musibah sebegini, kita doa-doakan je lah asy-syahid ditempatkan di kalangan para solihin, dan semoga PDRM berjaya menangkap suspek. Yang selebihnya itu, samada mencaci pihak berkuasa atau memburuk-burukkan nama negara, hanya menyimpang dari ciri seorang mukmin. Memaki hamun kerajaan tak akan menyucikan dosa anda.

(sebenarnya tak nak komen kes sensitif macam ini. Kes jenayah biar polis je lah yang siasat. Tapi kang orang hairan kenapa kes Korea Utara dulu cepat je den bersuara, tapi kes Mossad tak kata apa-apa)


Wanita Pada Zaman Nabi Musa A.S

Semasa melarikan diri daripada ditangkap oleh pihak berkuasa kerana
terbunuh seorang lelaki daripada bangsa Qibti (Koptik), Musa yang ketika itu
masih belum mendapat wahyu sebagai seorang Nabi telah melarikan diri hingga
sampai ke Negeri Madyan, di tempat orang ramai biasa menimba air dan di situ
kelihatan ramai manusia sedang mengambil air untuk memberi minum kepada haiwan
ternakan masing-masing.

Musa ketika itu melihat ada dua orang gadis sedang menahan haiwan
ternakan mereka daripada mendekati telaga kerana di sana terdapat ramai lelaki.
Baginda pun mendekati mereka dan bertanya tentang keadaan mereka berdua.
Kedua-dua gadis ini menjawab bahawa kami tidak memberi minum kambing-kambing
kami sehingga mereka pergi dan membawa pulang haiwan-haiwan ternakan mereka.
Tetapi jawapan mereka berdua tidak terhenti hanya di situ sebaliknya mereka
menyambung, “Dan bapa kami adalah seorang yang amat tua.”

Jawapan yang diberikan mereka berdua sebenarnya tidak ditanya pun
oleh Nabi Musa. Tetapi situasi demikian menunjukkan bahawa perbuatan wanita
untuk melakukan kerja berat umpama menternak haiwan adalah jarang dan pelik.
Kebiasaannya kerja-kerja sebegini hanya dilakukan oleh golongan lelaki. Jadi
untuk mengelakkan persoalan tambahan daripada Musa, kedua-dua wanita ini terus
menyatakan punca utama mengapa mereka berada di situ.

Di sini kita dapat lihat bagaimana kehidupan sosial masyarakat
zaman ketika itu di mana yang melakukan pekerjaan berat adalah pihak lelaki
manakala pihak perempuan kebiasaannya melaksanakan kerja-kerja di rumah umpama
memasak dan bercucuk tanam. Situasi sebegini mungkin masih mampu kita fahami
kerana tidak terlalu berbeza dengan masyarakat kita. Tetapi bagi masyarakat di
negara maju, hal ini boleh terlihat umpama sebuah penindasan di mana wanita
tidak diberi hak yang sama dalam pekerjaan.

Di sini juga kita lihat ada dua kemungkinan yang berlaku. Pertama,
wanita ketika itu ditindas oleh kaum lelaki. Buktinya adalah di sana lelaki
bebas berkerumun mengambil air, tetapi wanita pula terpaksa menanti bahkan
terpaksa menahan haiwan ternakan mereka daripada terlepas kerana haiwan-haiwan
itu amat dahaga dan ingin segera minum daripada telaga itu.

Atau situasi kedua, kemungkinan kedua-dua gadis itu bukanlah
ditindas sebaliknya mereka malu. Malu jika dikerumuni lelaki sedangkan ketika
itu mereka cuma berdua dan tidak manis andainya mereka tanpa segan-silu terus
menuju ke hadapan dan akhirnya berada di tengah-tengah kelompok lelaki.

Tetapi walau mana satu situasi pun yang lebih tepat, kedatangan Musa
ketika itu menunjukkan bahawa masih ada lelaki yang berhati budiman. Nabi Musa
tidak bertanya banyak apabila gadis itu menyatakan bahawa ayah mereka tua
kerana baginda faham situasi mereka.

Seterusnya, apa pula yang dilakukan oleh baginda? Ya, baginda terus
saja menolong mereka.

Dalam al-Quran, Allah menyebut kalimah فسقى yang membawa makna Nabi Musa terus sahaja
membantu dengan mengambil air daripada telaga tersebut lalu baginda membantu
kedua-dua gadis ini memberi minum kepada haiwan ternakan mereka.

Selesai saja Nabi Musa membantu mereka, Allah menyatakan ثم تولى yang bermakna, setelah proses yang
panjang, barulah Nabi Musa berjalan ke arah sebatang pohon untuk berteduh. Di
sini menunjukkan Nabi Musa membantu mereka dengan bersungguh-sungguh dan hal
ini terbukti kerana ia memakan masa yang lama dan bukannya tolong sekadar
tolong sahaja.

Di bawah teduhan itu Musa berdoa, “Wahai Tuhan, sesungguhnya
kepada pemberian yang Engkau turunkan kepadaku itu, aku amat fakir.” Indah
bukan doa yang diungkapkan oleh baginda? Baginda mengatakan aku amat fakir yang
bermakna aku amat mengharapkannya dan tiada pengharapan lain selain kepada-Mu,
Ya Allah.

Tak lama kemudian, sewaktu Nabi Musa masih berehat di bawah teduhan
pokok itu, salah seorang gadis tadi datang kepada Nabi musa dalam keadaan
malu-malu. Allah menyebut تمشي على استحياء yang boleh memberi dua makna. Pertama, dia
berjalan dalam keadaan tersipu-sipu kerana amat malu. Atau kedua, dia tetap
berjalan menuju Nabi Musa walaupun hakikatnya dia amat malu.

Kemudian gadis itu mengatakan kepada Musa bahawa ayahnya menjemput baginda
untuk datang ke rumah mereka bagi memberi upah kerana tadi baginda telah
menolong mereka berdua. Di sini kita lihat bagaimana sikap para gadis yang
sepatutnya dipraktikkan oleh gadis pada hari ini kerana kisah-kisah yang
diceritakan di dalam al-Quran itu pasti mengandungi pengajaran dan sentiasa
relevan buat setiap zaman.

Gadis itu walaupun amat malu, dan pastinya jantung berdebar-debar
bahkan mungkin pipinya menjadi merah apabila berjalan menuju Nabi Musa. Perlu
kita tahu bahawa Nabi Musa adalah seorang yang amat gagah dan sasa, jadi
mestilah gadis tadi berasa malu apabila perlu berhadapan dengannya.

Apabila berbicara dengan Musa sebagai seorang lelaki, gadis itu berbicara
dengan bahasa yang mudah difahami dan ‘straight to the point’, tidak
berbasa-basi dan tidak pula mengeraskan suara. Sebahagian daripada kita
menyangka bahawa perempuan tidak boleh berbicara dengan lelaki, atau kalau nak
berbual pun perlu di balik tirai atau perlu mengeraskan suara. Sedangkan gadis
ini yang disebutkan oleh Allah dalam al-Quran tidaklah begitu.

Apabila membaca ayat ini, saya kagum bagaimana Allah boleh menyebut
hatta cara gadis ini berjalan di dalam al-Quran. Iaitu cara berjalan dengan
tersipu-sipu malu. Malah ketika membaca ayat ini juga, saya terbayang bagaimana
perwatakan gadis ini sama seperti yang digambarkan terhadap gadis-gadis Melayu
kita yang perasaan malunya tinggi dan tidak mudah untuk menghilangkan rasa malu
itu apabila terpaksa berhadapan dengan lelaki.

Dipendekkan cerita, Nabi Musa pun bertemu dengan ayah gadis itu di
rumah mereka lalu baginda menceritakan seluruh kisah hidupnya kepada lelaki tua
itu dan akhirnya Musa berkahwin dengan salah seorang gadis tadi. Musa tidak menerima
wahyu sehinggalah beberapa tahun kemudian setelah selesai berkhidmat kepada
bapa gadis tersebut, lalu ketika baginda bersama isterinya keluar daripada
rumah, baginda melihat api di atas bukit dan di situlah baginda menerima wahyu
lalu diangkat sebagai Nabi dan Rasul.

RUJUKAN:

Ismail Ibnu Kathir (2013), Kisah Para Nabi, Klang Books
Centre: Selangor

Dr. Afif Abdul Fattah Thobbaroh (2005), Kisah Nabi-Nabi dalam
al-Quran, Victorie Agency: Kuala Lumpur


Sistem Barter Dan Angkatan Perang Pepsi

Sekiranya difikirkan, kemungkinan besar sistem ekonomi barter telah digunakan seawal zaman batu lagi. Sekiranya aku ni orang zaman batu, mungkin aku akan barter daging kerbau untuk lima ekor ayam, begitu. Semasa zaman neolotik dan logam, sistem ni mula diguna luas disebabkan lebihan makanan dan masa lapang. Cumanya, sistem duit mula diguna pakai dan akhirnya menggantikan sistem barter selepas penciptaan roda membolehkan perniagaan jarak jauh dan memerlukan sistem transaksi harta yang lebih adil. Itupun, secara teknikal, duit emas dan perak sebenarnya boleh dikira sebagai sistem barter halus.

Walau
bagaimanapun, sistem barter ini masih releven hingga ke zaman kini. Sebagai
contoh, nelayan Venezuela membarter tangkapan laut mereka dengan makanan dan
ubat lain dek masalah ekonomi. Corak sebegini sebenarnya dapat dilihat terhadap
mana mana negara yang mempunyai masalah ekonomi. Semasa Iran dikenanakan
sekatan ekonomi oleh USA, mereka membarter dengan India demi mendapatkan barang
barang tertentu. Namun, bagi aku, sistem ekonomi barter yang terpelik berlaku
pada syarikat Pepsi.

Pada penghujung
tahun 1980-an, Pepsi secara teknikalnya mempunyai angkatan laut keenam terbesar
di dunia kerana sistem barter.

Kisahnya bermula semasa ‘American National Exhibition’, yang seterusnya menjadi Debat Dapur di antara USA dan USSR. Pada asalnya, pameran ini dibuat untuk mengukuhkan jalinan diplomatik yang tengah tegang di antara USA dan USSR, namun akhirnya menjadi tegang kerana kedua duanya sibuk mempromosi kebaikan kapitalisme dan komunisme. Semasa kedua duanya tengah sibuk berdebat, seorang eksekutif Pepsi, Donald M. Kendall memberikan air Pepsi kepada Nixon, timbalan presiden USA dan Kruschev, premier USSR selaku penaja pameran. Apa yang berlaku adalah gambar bersejarah ini.

Sejak daripada itu, air Pepsi mula mendapat permintaan yang dahsyat di USSR. Memandangkan matawang Ruble tak berharga di dunia luar, maka USSR dan Pepsi terpaksa menggunapakai sistem barter sebagai transaksi. Pada mulanya, USSR membarter dengan arak vodka. Namun, stok vodka mereka cukup untuk menanggung kos pembelian air Pepsi. Oleh itu, mereka membarter dengan benda paling berharga pada ketika itu – aset perang. Sekitar 17 kapal selam, satu kapal kruiser, satu kapal frigat dan satu kapal pemusnah. Keseluruhan harga aset perang ni mencecah $3 billion dollar. Ini sekaligus menjadikan Pepsi sebagai kuasa maritim keenam terbesar di dunia.

Tapi, itulah.
Pepsi nak ada aset perang buat apa? Dia bukan macam Syarikat Hindia Timur.
Jadi, semua aset perang itu kemudiannya dijual sebagai besi buruk kepada sebuah
syarikat di Sweden.

RUJUKAN:

Kirkpatrick,
Tim. (2018, February 5). How Pepsi became the 6th largest military
in the world. We Are The Mighty. Dipetik dan diolah daripada https://www.wearethemighty.com/history/how-pepsi-became-the-6th-largest-military-in-the-world.


6 Fakta Menarik Mengenai The Queen’s Gambit

`The Queen’s Gambit adalah salah satu karya baru dari Netflix. Aku tahu mengenai Queen’s Gambit sebelum Netflix buat tahi dengan Cuties dan permainan eksploitasi kanak-kanak mereka, jadi aku tetap menonton Queen’s Gambit sebagaimana pelan asal aku dengan meminjam akaun orang lain.

Sejujurnya, The Queen’s Gambit adalah setara dengan filem catur yang lain seperti Searching For Bobby Fischer dan Pawn Sacrifice. Maka disini aku akan tulis beberapa perkara menarik mengenai The Queen’s Gambit, menurut pandangan aku.

Queen’s Gambit merupakan satu bentuk opening (permulaan pergerakan) yang wujud dalam dunia sebenar. Queen’s Gambit bermula dengan gerakan 1. d4 d5 2. c4… di mana putih memberikan bidak c-nya untuk ditangkap oleh hitam, dengan harapan mendapat ruang tengah dari papan catur. Queen’s Gambit adalah antara bentuk ‘Umpanan’ atau pengorbanan bidak yang popular dalam catur, selain umpan lain seperti King’s Gambit atau Evan’s Gambit. [1]

Dalam drama TQG, sewaktu Beth belajar bermain catur dengan Encik Shaibel di bilik bawah tanah, salah satu adegan menunjukkan bahawa Beth membuka dengan 1. d4, dan Encik Shaibel membalas dengan “Queen’s Gambit”. Itu sebenarnya adalah terma yang salah, kerana tiada “Gambit” yang sedang dimainkan (itu sekadar Queen’s Pawn opening biasa).

Selain itu, significant nama Queen’s Gambit ini kelihatan pada babak perlawanan akhir Beth melawan Borgov, sang juara. Beth yang lebih dikenali sebagai pemain King’s Pawn opening telahpun menggunakan Queen’s Gambit sebagai satu “surprise opening”, hampir sama situasinya dengan keadaan sebenar sewaktu Bobby Fischer melawan Boris Spassky, di mana Fischer menggunakan line 1.c4 (transpose Queen’s Gambit Decline) yang merupakan opening yang dia jarang guna (Fischer – Spassky World Championship Match (1972)). [2]

Dalam drama TQG, Beth merupakan seorang role model dan dilihat sebagai idola, kerana dia berjaya menempatkan dirinya sebagai seorang wanita dalam sukan yang didominasi lelaki. Tahukah anda, bahawa sehingga ke hari ini, dunia masih lagi belum memiliki seorang wanita sebagai Juara Dunia?

Jangan salah faham. Ini bukan satu kenyataan yang ingin merendahkan wanita, cuma terdapat perbezaan yang amat ketara antara rating pemain catur lelaki dan pemain catur wanita, sehinggakan kita terpaksa membuka dua kategori berbeza (satu kategori terbuka, dan satu kategori wanita), dan kini, kita ada dua orang juara, iaitu Magnus Carlsen (Juara Dunia) dan Ju Wenjun (Juara Dunia kategori Wanita).

Berbalik kepada TQG, melihat Beth bermain dalam kejohanan di Russia mengingatkan kita kepada Judit Polgar, salah seorang pemain wanita terkuat yang pernah wujud dalam sejarah catur. Judit pernah layak untuk menyertai kejohanan World Championship pada tahun 2005, namun dia mendapat tempat terakhir (kelapan dari lapan peserta).

Mungkin dunia masih lagi memerlukan masa untuk membentuk seorang wanita sebagai Juara Dunia. [3]

Drama TQG bermain dengan masa sewaktu p3rang dingin sedang berlangsung. Pada ketika itu, Russia, atau USSR, sedang mendominasi sukan catur, kerana seperti yang dinyatakan dalam drama TQG, pemain catur dari Russia memang dibayar untuk bermain catur.

It is a part of their life, and their culture.

Hal ini adalah apa yang menyebabkan mereka menjadi juara dunia sedari tahun 1948 (Mikhail Botvinnik) sehinggalah Bobby Fischer (USA) mengalahkan Boris Spassky pada tahun 1972. Hampir 25 tahun Russia memegang takhta sebagai sang raja, dan pemain catur mereka sendiri amat digeruni oleh pemain dari negara lain. [4]

Salah satu elemen yang menyeronokkan dalam TQG adalah apabila melihat Beth dan ibunya mengembara ke sana sini, menyertai pertandingan catur dan membuat duit daripada wang kemenangan mereka. Beth sendiri sering ponteng sekolah kerana menyertai kejohanan.

Dalam kes ini, Beth seperti membawa watak Bobby Fischer yang berhenti sekolah pada usia 16 tahun (waktu dibenarkan untuk berbuat demikian) kerana mengejar kerjaya dalam catur.

Membina kerjaya dalam apa-apa bidang sukan adalah sesuatu yang amat berisiko, kerana pada zaman tersebut, jumlah tajaan adalah amat terhad, dan hal ini dapat dilihat sewaktu Beth terpaksa mencari dana untuk kejuaraannya di Russia. Dalam kes Bobby Fischer pula, dia bernasib baik kerana kerajaan US membiaya beliau kerana dia dilihat sebagai wakil USA sewaktu perang dingin – (USA vs USSR).

Selain mendapat wang, Beth juga menjadi model muka hadapan beberapa majalah seperti Times, hal yang sama seperti Fischer yang menjadi muka depan majalah Time pada edisi November 1971, beberapa bulan sebelum pertarungan Fischer menentang Spassky. Fischer pada waktu itu adalah seorang selebriti nasional, mendapat jemputan ke program television, sebagai seorang “artis catur”.

Satu tabiat Beth sedari kecil adalah dia suka melihat ke atas siling dan membayangkan buah caturnya bergerak. Hal ini bermula sedari rumah anak yatim, dan berterusan sehingga ke perlawanan terakhir Beth dalam series The Queen’s Gambit.

Tabiat Beth ini adalah satu perkara yang menarik, kerana pengiraan pergerakan catur di atas papan sebenarnya adalah kurang berkesan, dan hal ini pernah diulas oleh Nikolai Krogius, seorang Grandmaster dalam bukunya, Psychology in Chess.

Nikolai menulis berkenaan dengan residual image, satu bentuk gambaran yang kekal apabila kita cuba membayangkan masa lampau, masa sekarang dan masa akan datang dalam detik waktu yang sama. Hal ini akan menjadikan pengiraan pemain catur sedikit kabur, dan melihat ke siling adalah antara langkah yang sering dipraktikkan.

Antara mereka yang sering merenung ke siling dalam perlawanan catur sebenar adalah Vassily Ivanchuk dan Hikaru Nakamura, seorang Grandmaster dari US.

Krew produksi The Queen’s Gambit perlu diberi pujian kerana mereka sebenarnya mendapatkan bantuan professional dalam proses teknikal drama ini. Dalam pergerakan buah Beth (sewaktu Beth sedang melihat siling) atau segala pergerakan buah catur dalam kejuaraan yang disertai oleh Beth, kedudukan kesemua buah adalah betul (bukan sekadar main-main) kerana krew produksi TQG telah mendapatkan bantuan nasihat dari jurulatih dan pemain catur professional, Bruce Pandolfini dan bekas juara dunia, Garry Kasparov. [7]

Sedikit trivia menarik, channel youtube Agadmator ada membuat analisa perlawanan catur terakhir Elizabeth Harmon menentang  Vasily Borgov, yang diambil dari pertarungan sebenar oleh Vassily Ivanchuk vs Patrick Wolff dalam kejohanan Biel Interzonal di Russia pada tahun 1993. Dalam perlawanan itu, mereka seri, namun watak fiksiyen Beth kita telah berjaya memberi sedikit kelainan dan menang menentang Borgov. [8] [9]

Banyak perincian lain yang menarik dalam perlawanan akhir, sebagai contoh sewaktu Borgov kalah dan dia berdiri memberi tepukan kepada lawannya yang sama dengan situasi sewaktu Boris Spassky kalah menentang Bobby Fischer pada perlawanan ke-6 World Chess Championship 1972 (Bila Juara Dunia Chess Bertepuk Tangan Atas Kekalahannya) dan pengorbanan ratu yang pastinya merupakan semangat yang diambil dari perlawanan ternama yang lain. [10]

Rumusan

Sekiranya kau sedang mencari satu drama untuk dilayan, The Queen’s Gambit adalah drama yang baik untuk ditonton. Ia membawa kau ke satu dunia yang menarik, memberikan kau sedikit sebanyak insight kepada apa sebenarnya kehidupan sebagai pemain catur pada era Perang Dingin, sambal memerhatikan jatuh bangun seorang wanita dalam melawan stigma masyarakat dan membina hidupnya seorang diri.

Untuk season kedua, aku agak Beth akan mula berlatih untuk mendapatkan gelaran Juara Dunia, kerana kemenangan dia menentang Borgov hanyalah kemenangan dalam kejohanan, dan Beth maasih lagi belum menjadi sang juara. [11]

RUJUKAN:

[1] Queen Gambit Opening – https://www.thechesswebsite.com/queens-gambit/

[2] “The Applause” | Fischer vs Spassky | (1972) | Game 6 – Agadmator https://www.youtube.com/watch?v=dv52uwNfFZg

[3] Why there’s a separate World Chess Championship for women – The Conversation https://theconversation.com/why-theres-a-separate-world-chess-championship-for-women-129293

[4] Valedictorians of the Soviet School: Professionalization and the Impact of War in Soviet Chess https://muse.jhu.edu/article/476302

[5] Life Magazine https://oldlifemagazine.com/november-12-1971-life-magazine.html

[6] Fischer Interview https://www.youtube.com/watch?v=MPlXC3M8hbg

[7] Why The Queen’s Gambit Is the No. 1 Netflix Show Right Now – wired https://www.wired.com/story/the-queens-gambit-netflix-chess-addiction/

[8] Vassily Ivanchuk vs Patrick Wolff|Biel Interzonal (1993) https://www.chessgames.com/perl/chessgame?gid=1060353

[9] Bether Than The Original || Harmon vs Borgov – Final Game || Netflix’s Queen’s Gambit – Agadmator https://www.youtube.com/watch?v=oIMaTKOZG-8

[10] Bila Juara Dunia Chess Bertepuk Tangan Atas Kekalahannya – The Patriots https://www.thepatriots.asia/bila-juara-dunia-chess-bertepuk-tangan-atas-kekalahannya/?fbclid=IwAR0NtE8arPX7UzO7Yitv_kPKBod2hG9O16jgai5I7qIflDd6AhI7K0P8pWY

[11] Will There Be a ‘Queen’s Gambit’ Season 2 on Netflix? What We Know So Far – Decider https://decider.com/2020/10/28/the-queens-gambit-season-2/


Pembunuhan Budaya Melayu Secara Tidak Sedar

Sedang membaca komen orang ramai pasal tinggalan penjajah di bumi Melaka, saya perasan satu angle menarik tentang orang Melayu sendiri. Benar, negeri yang dinamakan sempena empayar agung Melayu sekarang mengangkat simbol-simbol penjajah. Tidak banyak unsur sejarah Melayu dikenang, sampai ramai sangka Melaka berperang dengan keris dan tombak semata-mata.

Jadi orang ramai pun mengambil langkah untuk tegur secara umum. Katanya sejarah Melayu didiamkan. Diamnya sejarah bermakna budaya dibunuh. Walau bagaimanapun, sedar tidak – orang kita sendiri sedang gigih membunuh budaya Melayu.

Bertempik terhadap kesalahan orang memang senang. Hentam kerajaan lebih rela angkat simbol penjajah pun senang. Namun cuba fikir balik – apa kebudayaan Melayu sedia ada yang sedang terhakis? Saya beri satu contoh mudah yang mungkin ramai akan pandang lawak. Cuba tengok kuih-muih sendiri. Tanya pada diri sendiri sekarang… apa perkataan sesuai untuk menterjemah “kuih” dalam bahasa Inggeris?

Cake? Bukan. Kuih bukan kek. Delicacy? Benar. Kuih sememangnya sebuah delicacy. Namun delicacy bermaksud makanan rumit dan unik dari segi nilai kebudayaan. Jadi khinkali juga adalah delicacy Georgia… bliny pula delicacy Rusia. Dan sebagainya. Senang cakap, kuih tiada perkataan khas dalam bahasa Inggeris. Kuih adalah kuih, sesuatu yang unik dalam ras Melayu sendiri. China juga begitu. Bangsa Cina turut mempunyai kuih-kuih tersendiri, seperti mooncake misalnya. Namun kita kekalkan perbincangan dalam konteks Melayu dulu.

Kerosakan Kronik Pada Kuih Melayu

Saban dekad, kita banyak dengar pasal “karipap inti oksigen”. Sekali sekala cakap, memang lawak. Kerana semua orang boleh relate dengan benda tersebut. Kos sara hidup semakin meningkat membuatkan peniaga kurang letak inti. Sampai lingkup rasa karipap itu sendiri. Satu dua peniaga buat, tiada masalah. Tetapi ramai peniaga buat dalam banyak negeri di Malaysia? Itu memang membinasakan. Belum lagi ambil kira kuih-kuih Melayu semakin kurang kualiti. Kuih yang patut sedap dibuat secara ala kadar, bagi menjimatkan kos semata-mata untuk mengejar keuntungan.

Sudah pasti setiap perniagaan harus mendapat untung. Namun bak kata Gordon Ramsay, tak masuk akal kalau rendahkan “standards” semata-mata untuk cari duit. Kenapa agaknya orang ramai dengar “Beef Wellington” terus terbayang hidangan rumit yang sempurna? Kerana peniaga gigih hidang beef wellington dengan sempurna seperti berikut:

Padahal ada saja beef wellington yang bukan main teruk.

Bagaimana jika majoriti peniaga merosakkan kesempurnaan beef wellington? Tidak perlu agung-agungkan sangat luar negara. Ada saja peniaga yang hidang beef wellington secara ala kadar. Namun kalau kita berlaku jujur pada diri sendiri, bayangan dunia pada beef wellington adalah hidangan yang sempurna. Bukan hidangan ala kadar.

Jika ala kadar dijadikan sandaran, buruk padahnya. Makin lama, orang ramai akan sangka… inilah beef wellington yang betul. Apabila kerosakan dinormalisasikan, ala kadar menjadi “standards” baru. Beef wellington yang sempurna menjadi “kayangan”. Mereka menjaga kesempurnaan beef wellington, hingga ke tahap Ramsay sendiri berlakon menangis apabila ada orang perdajal resepinya:

Jadi kembali kepada topik kuih. Apa sangkaan (expectation) orang ramai ketika membeli kuih Melayu? Kuih yang sempurna. Tetapi apabila dapat karipap inti angin dan kuih-kuih lain yang kurang kualiti, macam mana reaksi orang ramai? Hidup macam biasa. Layankan saja. Benda dah beli. Nak buat macam mana?

Benar. Daripada pihak peniaga, ada asasnya. Mereka perlu naikkan harga untuk kekalkan kualiti kerana kenaikan harga mentah. Apabila harga kuih naik, mereka khuatir orang tidak beli. Ini pun masalah. Pelanggan juga kena buka otak dan galakkan peniaga naik harga… asalkan kualiti terjamin. Masalahnya, ada peniaga sengaja naik harga tetapi kualiti lemah pula. Jadi tarik tolak, kuih lingkup jua.

Benda ini jangan dipandang enteng. Kuih Melayu adalah wadah fizikal yang jelas bercerita tentang budaya Melayu. Dengan nilai sejarah masih lemah, budaya Melayu fizikal sangat penting untuk mengapungkan bangsa dalam menghadapi perubahan moden. Tanpa budaya, tubuh hanyalah berjasad kosong.

Budaya Melayu tidak terhad pada makanan semata-mata. Benar, gula dalam kuih Melayu ternyata tinggi. Tetapi gula dalam hikayat-hikayat Melayu boleh memaniskan hati kita untuk mencintai keindahan dan kesusasteraan leluhur agung kita! Dapatkan buku ini melalui pautan Shopee: https://shopee.com.my/Lipur-Lara-Alam-Melayu-i.238336777.21315815920


Gergasinya & Kerdilnya Makhluk Haiwan

Pada tahun 1963, dua orang ahli ekologi iaitu Robert Helmer MacArthur (1930-1972) dan Edward Osborne Wilson (1929-Kini) telah mengemukakan teori baru dalam perkembangan kajian dunia flora & fauna, iaitu Island Biogeography (Biogeografi Kepulauan).

Mereka berdua percaya, pulau-pulau di seluruh dunia memainkan peranan terpenting dalam kepelbagaian spesis flora & fauna. Pulau yang sememangnya bersifat terasing (isolated) dari tanah besar dan mempunyai sumber yang terhad untuk kemandirian (survival) haiwan, mempunyai ‘kuasa’ dalam mengawal populasi haiwan sama ada spesis yang melakukan imigrasi dari tanah besar atau spesis asal (di pulau) yang mengalami kepupusan.

Dengan kata lain, pulau mempunyai ‘kuasa’ dalam mengekalkan kepelbagaian dan populasi spesis yang mendiami pulau. Jadi, kemukalah teori ‘Island Biogeography’.

Apakah sebenarnya kaitan antara teori Island Biogeography dengan kegergasian dan kekerdilan suatu spesis haiwan?

Baik. Jika pulau mempunyai ‘kuasa’ terhadap populasi spesis haiwan, mesti sumber yang terdapat pada pulau mempengaruhi suatu populasi haiwan untuk survival dan mengambil keputusan sama ada kekalkan jumlah populasi ataupun sebaliknya.

Selain menimbang-tara akan jumlah populasi, suatu spesis haiwan yang mendiami pulau juga perlu mengambil keputusan sama ada ingin menjadi spesis gergasi atau kerdil. Maka, beradaptasi untuk menjadi spesis gergasi atau kerdil adalah salah satu langkah dalam melengkapkan evolusi.

Kita ambil contoh bagi fahamkan tentang kegergasian & kekerdilan spesis haiwan:

1. Burung Gajah (Nama saintifik: Aepyornis maximus), keluarga Aepyornithidae. Dulu, kita mempunyai burung gajah. Burung setinggi 10 kaki dan mempunyai berat sebanyak 1000 pounds menjadikan spesis burung ini adalah terbesar dan terberat mengalahkan burung unta. Moyang mereka dahulu adalah burung yang berkebolehan untuk terbang dan berasal dari Australia. Disebabkan Gondwana (benua terbesar sebelum wujudnya 7 benua dunia) telah terpisah oleh aktiviti kerak Bumi, burung tersebut berimigrasi ke Madagascar. Sampai di Madagascar, burung itu telah mengalami evolusi yang ketara setelah berjuta-juta tahun mendiami, kerana:

a. Madagascar ketika itu tiada pemangsa yang menjadi ‘raja’ kepada haiwan lain.

b. Mempunyai sumber makanan yang cukup bagi menampung populasi moyang burung gajah yang baru imigrasi.

Maka, moyang burung gajah memilih untuk menjadi spesis gergasi dan menjadi ‘raja’ di Madagascar dengan mengorbankan sayapnya dan tinggal lama di pulau tersebut untuk mengembangkan kepelbagaian spesis sehingga wujud spesis burung gajah. Namun, pada abad ke-17 & ke-18, burung gajah disahkan pupus secara misteri. Kemungkinan besar kerana aktiviti manusia seperti pemburuan pada zaman penjelajahan Eropah.

2. Gajah Kerdil. Kita juga mempunyai gajah kerdil. Gajah kerdil biasanya wujud di kepulauan Mediterranean dan kepulauan Indonesia (berdasarkan bukti arkeologi). Moyang gajah kerdil sama dengan moyang gajah yang wujud sekarang ini. Tapi mengapa gajah kerdil hanya ditemui di pulau dan bukan di tanah besar? Ada sebab mengapa perkara ini berlaku:

a. Di zaman Ais, apabila banyak dataran di bawah aras laut sekarang terdedah (seperti Sundaland di Asia Tenggara), banyak gajah pelbagai spesis berimigrasi ke tempat baru di Eropah dan Asia Tenggara.

b. Di akhir Zaman Ais, paras air laut telah meningkat kerana cairan ais glasier. Pada zaman itulah sesetengah populasi gajah menetap di pulau-pulau. Namun, pulau-pulau yang gajah diami tidak mempunyai sumber makanan yang cukup untuk menampung survival populasi gajah yang bertubuh besar. Jadi, gajah tersebut terpaksa memilih untuk menjadi kerdil bagi mengekalkan spesis di pulau yang terpencil.

Tubuh badan gajah akhirnya berevolusi sehingga bersaiz 1.5-2.3 meter besarnya. Peng’kerdil’an spesis gajah berjaya dalam survival di pulau terpencil. Walau bagaimanapun, kebanyakkan spesis gajah kerdil telah pupus kerana pemburuan tidak terkawal oleh pemburu gajah. Sekarang, hanya satu spesis gajah kerdil yang masih hidup, iaitu Gajah Borneo Pygmy di Pulau Borneo. Lokasi lebih spesifik di sekitar Sungai Kinabatangan, Sabah.

Banyak lagi contoh spesis haiwan lain yang pernah mengalami kegergasian dan kekerdilan spesis. Dua contoh ini saja cukup untuk menjelaskannya.

Mungkin, di masa akan datang, mungkin berjuta-juta tahun akan datang, jika spesis manusia masih wujud, mungkin akan jadi spesis gergasi bila berada di pulau yang kaya dengan sumber makanan.

RUJUKAN:


Bagaimana Kerja Gila Domino’s Buat Pizza Hut Terciduk?

Kalau perut rasa nak makan pizza pasti dua nama ini akan terlintas di sudut hati paling dalam iaitu Domino’s Pizza dan Pizza Hut. Bagi kebanyakan daripada kita Pizza Hut adalah pilihan utama tetapi jangan terkejut kerana sebenarnya Domino’s yang menguasai pasaran pizza dunia.

Kenapa boleh jadi begitu? Padahal Domino’s ni kedai pun tak menarik dan pizza rasa macam kertas pasir. Jawapannya adalah Domino’s buat kerja gila.

Ketika kedai pizza dan restoran makanan segera lain sangat menekankan hiasan dalaman bagi menarik kehadiran pelanggan, Domino’s pula bersikap sambil lewa. Buktinya kalau masuk je dekat Domino’s memang tak rasa langsung nak makan dekat situ.

Jadi Domino’s mula fokus kepada aspek yang sangat diabaikan oleh kedai pizza dan restoran makanan segera lain iaitu delivery.

Paling menarik sekali Domino’s terus tekan gear 5 apabila menawarkan delivery dalam masa tidak lebih 30 minit. Delivery yang laju ini telah membuatkan permintaan semakin meningkat lantas memaksa Domino’s perlu membuka lebih banyak cawangan.

Perkembangan ini telah menyebabkan pesaing terkuat Domino’s iaitu Pizza Hut terciduk. Ini kerana mereka menyangka dengan menyediakan tempat makan yang luas dan premium akan mampu tarik lebih ramai pelanggan. Tapi mereka silap dan hampir tersalah langkah.

Bukan setakat pesaing sahaja terciduk, Mekdi turut terkejut dan bermula dari situ semakin banyak restoran makanan segera mula menawarkan delivery dengan Pizza Hut menjadi peneraju. Masalahnya sekarang Pizza Hut tidak mampu menyaingi Domino’s daripada aspek masa delivery. Tempoh paling cepat yang boleh ditawarkan oleh Pizza Hut hanyalah 40 minit.

Biasannya tempoh 40 minit itu tidak dapat dipatuhi hingga menimbulkan kemarahan pelanggan. Apa yang Pizza Hut boleh buat hanya menjanjikan baucar jika pizza tiba lewat. Pelanggan yang mulai bosan terus tinggalkan Pizza Hut dan kembali semula kepada Domino’s Pizza.

Mahu tak mahu, Pizza Hut perlu fikirkan strategi lain dan bertindak sama seperti Domino. Fikir punya fikir, Pizza Hut mendapat idea yang sangat bernas iaitu memperkenalkan sistem penghantaran dalam talian terawal di dunia. Pizza Hut tahu di masa hadapan, kita semua akan menjadikan internet sebagai keperluan asas dan mereka ingin jadi pemula.

Jadi Pizza Hut telah memperkenalkan PizzaNet bagi memudahkan pelanggan memesan tanpa perlu membuat panggilan telefon. Namun Pizza Hut hampir juga kecundang kerana orang ramai belum mahir lagi menggunakan internet. Beberapa tahun selepas itu, barulah PizzaNet mendapat sambutan lantas menewaskan terus delivery 30 minit Domino’s.

Selepas itu Pizza Hut berada dalam keadaan selesa menguasai pasaran pizza sehingga Domino’s muncul dengan platform atas talian yang sedikit berbeza. Apa yang beza?

Domino’s telah menawarkan sesuatu yang cukup gila iaitu menawarkan delivery sepantas 15 hingga 20 minit dengan sedikit caj. Hal ini telah memberikan tamparan hebat kepada Pizza Hut yang sudah sekian lama menguasai pasaran. Pelanggan yang melihat kerja gila ini mula beralih arah kepada Domino’s kerana delivery laju biarpun kena bayar sikit.

Ditambah lagi pelanggan boleh buat pesanan secara online dan self pickup di kedai. Jadi pelanggan tidak perlu beratur dan hanya tunggu pizza hampir siap untuk bergerak kedai.Akhirnya Pizza Hut buntu untuk mengatasi Domino’s dan terus tertinggal di belakang.

Kesimpulannya apa yang dilalui oleh Domino’s Pizza boleh dicontohi oleh semua jenis perniagaan di luar sana. Persaingannya bersama Pizza Hut memberikan itu satu pengajaran iaitu inovasi adalah kunci.Biarpun kelihatan agak gila pada pandangan mata orang lain, itu tidak menjadi penghalang untuk kita mencuba dan terus berjaya.


Saintis Jumpa Fosil Gajah Mamoth Di Britain

Lima rangka ‘raksasa’ prasejarah telah ditemui di Britain. Tetapi begaimana haiwan mamalia purba ini boleh sampai ke sana dan bagaimana mereka pupus?

Tapak Gajah Mamot atau gajah prasejarah ini ditemui berdekatan kuari berhampiran Swindon yang terletak di negeri Cotswolds England. Penemuan ini terjadi selepas pemburu fosil bernama Sally dan Neville Hollingworth menemui kapak dipercayai kepunyaan manusia prasejarah Neanderthal, dengan secara tidak sengaja menemui fosil gajah Mamot, sekaligus menjadi indikasi bahawa tapak tersebut merupakan kawasan pemburuan Gajah purba itu.

Ahli arkeologi menemui lima rangka “raksasa” prasejarah di mana pemburu awal(yakni, manusia prasejarah) dikatakan telah menikmati kelazatan daging haiwan tersebut sejak 215,000 tahun lalu.

Selain itu, Ahli arkeologi dari Dig Ventures turut menemui sayap kumbang, cangkerang siput air tawar yang dalam kondisi rapuh, dan turut dijumpai peralatan batu milik Neanderthal.

Swindon’s Steppe Mammoth: Tapak Memburu Neanderthal Tertua?

Dalam artikel dalam The Guardian, Prof Garrod menggambarkan tapak itu sebagai “gold dust” arkeologi. Tambahan pula, penemuan peralatan buruan Neanderthal seperti kapak menunjukkan mungkin kawasan tersebut pernah menjadi tapak ‘kenduri’ besar-besar manusia Neanderthal yang mengorbankan Gajah Mamot untuk dijadikan santapan.

Lisa Westcott Wilkins dari DigVentures berkata dalam kenyataan akhbar bahawa mencari tulang Mamot sentiasa mencabar selain ia adalah penemuan yang luar biasa.

Mamot iaitu gajah bergading panjang merupakan spesis dalam genus Mammuthus hidup kira-kira 1.8 juta tahun hingga kira-kira 200,000 tahun dahulu.

Oleh itu, tapak ini menjadi kawasan penyembelihan gajah Mamot tertua di seluruh Britain.

Penemuan Zaman Ais Paling Bermakna Sejak Kebelakangan Ini

Pasukan penyelidik pada asalnya menjangkakan penemuan fosil marin, namun sebaliknya berlaku apabila mereka menemui hasil yang lebih menakjubkan.

Melihat tapak penemuan serta merta diubah menjadi kawasan ekskavasi arkeologi utama. namun kenapa begitu banyak tulang gajah ditemui di lokasi yang sama?

Terdapat dua kemungkinan sama ada ia adalah kawasan memburu atau dijadikan tempat pembuangan sisa-sisa tulang, bagaimanapun perkara ini masih belum diketahui.

Perubahan Iklim Punca Kepupusan

Duncan Wilson memberitahu akhbar UK bahawa penemuan itu mempunyai nilai yang sangat besar untuk memahami corak pendudukan manusia di Britain. Tambahan pula, apa yang beliau gambarkan sebagai “bukti alam sekitar” juga dijangka dapat menggambarkan dengan lebih baik dalam konteks “perubahan iklim” masa lalu.

Selama 5 juta tahun lalu, Gajah Mamot bebas berkeliaran di dunia ini sebelum lenyap buat selamanya hampir 4,000 tahun yang lalu.

Satu kertas kerja yang diterbitkan dalam jurnal Nature oleh Profesor Eske Willerslev, seorang felo di St John’s College, University of Cambridge.

Beliau menunjukkan bagaimana rangka Mamot secara tradisinya digunakan untuk membina tempat perlindungan dan tempuling(harpoon) yang diukir daripada gading gajah.

Walau bagaimanapun, tiada siapa yang pasti sama ada pemburu manusia Neanderthal benar-benar menyebabkan spesis itu mengalami kepupusan. Namun persoalan-persoalan yang dilontarkan selama ini akhirnya terjawab.

Dr Willerslev dan pasukan ahli genetik telah menganalisis DNA alam sekitar dan menemui jawapan kepupusan Mamot.

Ini adalah kerana apabila gunung ais mencair, tanah menjadi terlalu basah untuk haiwan gergasi itu bertahan kerana kehilangan sumber makanan seperti tumbuh-tumbuhan yang musnah.

Apabila iklim semakin panas, pokok dan tumbuhan pula tidak dapat melalui proses fotosintesis tanpa air menyebabkan tumbuhan mati.

Profesor Willerslev berkata kajian tersebut adalah pengajaran jelas daripada sejarah yang memberi amaran betapa tidak dapat diramalkan perubahan iklim.

Oleh itu, hujan juga adalah punca nombor satu kepupusan Mamot yang menyebabkan perubahan pada tumbuh-tumbuhan dan perubahan ini berlaku dengan cepat sehingga Mamot tidak dapat menyesuaikan diri dan berkembang.


Uthmaniyyah VS Mamluk: Peristiwa Yang Mengangkat Selim Sebagai Khalifah

Per*ng Uthmaniyyah-Mamluk yang berlangsung pada tahun 1516-1517 adalah per*ng kali kedua yang melibatkan pertemp*ran diantara Empayar Uthmaniyyah dengan Kesultanan Mamluk Mesir, per*ng ini menjadi penentu keputusan yang terakhir.

Pada awal abad ke-17, wilayah timur Empayar Uthmaniyyah dikejutkan dengan pember*ntakan Kyzylbashi (salah satu suku nomad bangsa Turkik). Selepas berjaya menghentikan pember*ntakan, kebanyakan dari suku Kyzylbashy melarikan diri dengan mencari perlindungan di bawah Empayar Safawiyyah, Parsi.

Pada tahun 1512, Sultan Beyazid II digulingkan dari takhta, dan Selim I diangkat menaiki takhta sebagai Sultan yang baru Empayar Uthmaniyyah.

Anak lelaki Beyazid yang lebih tua, Ahmed yang berada di Konya pada waktu itu, bertindak balas terhadap tindakan Selim yang menggulingkan bapanya dari takhta dengan mendakwa dirinya sebagai pewaris takhta Kesultanan yang sah.

Latar Belakang

Semasa berlakunya krisis perebutan kuasa, Ahmed meminta pertolongan dari beberapa pemerintah Muslim serantau pada waktu itu, termasuk dari Shah Parsi, Ismail.

Yavuz Sultan Selim I telah bersiap sedia untuk menentang Empayar Safawiyyah bagi mempermudahkan jalannya untuk menyingkirkan orang-orang yang bersaing dengannya demi menjadi orang paling berkuasa dalam keluarga dinasti.

Sebelum per*ng, Sultan Selim melaksanakan misi diplomatik yang besar, ia salah satu usaha bagi melindungi dirinya dari kejutan yang tidak menyenangkan. Secara khusus, dia mengusulkan pakatan untuk menentang Kesultanan Mamluk di bawah pimpinan Sultan Al-Ashraf Qansuh al-Ghuri.

Pada tahun 1514, Selim bertemp*r melawan Ismail dan mengalahkannya dalam pertemp*ran Chaldiran. Setelah kekalahan di Chaldiran, Ismail percaya bahawa Selim akan kembali pada musim bunga untuk meneruskan kempennya itu, dan dia mulai mencari sekutu, khususnya merujuk kepada sultan Mamluk, tetapi dia enggan untuk menyimpulkan sebarang perjanjian.

Setelah pertemp*ran Chaldiran dan penakl*kan Zulkadar seterusnya, yang membuat Mamluk terdedah terhadap ser*ngan secara langsung, pandangan Uthmaniyyah terhadap Mamluk berubah.  Sultan mula melemparkan penghinaan terhadap Mamluk.

Pada tahun 1516, tentera Selim kembali bergerak ke timur dari Istanbul. Semua pihak percaya bahawa tentera Selim akan kembali mensasarkan Ismail di Parsi, tetapi sebenarnya salah. Tentera Uthmaniyyah menetapkan sasaran mereka ke arah Kesultanan Mamluk.

Bagi ‘menghalalkan’ sebuah per*ng yang menentang sebuah kerajaan Islam yang lain, Sultan Selim I memerlukan sokongan daripada pemimpin agama Islam.

Sekiranya justifikasi seperti itu boleh diperoleh dengan mudah untuk berper*ng dengan Ismail yang berfahaman Syiah (untuk mengetahui bagaimana hukumnya dari sudut pandangan Uthmaniyyah yang merupakan pengikut aliran Sunnah Wal Jamaah), maka Mamluk, yang juga merupakan beraliran Sunni dan penjaga dua kota suci Mekah dan Madinah hampir tidak mungkin boleh dianggap sebagai pengamal bida’ah, walaupun demi kepentingan politik Uthmaniyyah.

Para pemimpin keagamaan Uthmaniyyah bersetuju untuk menyokong kempen Uthmaniyyah menentang Mamluk dengan bergantung kepada dalil bahawa “barangsiapa yang memberi pertolongan kepada pengamal bida’ah maka dirinya sendiri juga adalah pengamal bida’ah” dan menganggap pertemp*ran melawan mereka boleh dianggap sebagai per*ng suci. Ini semua sudah mencukupi bagi Selim.

Perjalanan Per*ng

Mengangkat senjata dengan kesimpulan keagamaan yang memihak kepada dirinya, Selim berangkat dari Malatya ke selatan, di Syria dengan bala tenteranya.

Tentera Uthmaniyyah dan tentera Mamluk bertembung pada 24 Ogos 1516, di utara Aleppo, tepat di lapangan Dabik. Dalam beberapa jam, pertemp*ran itu telah selesai.

Per*ng ini melibatkan beberapa pertemp*ran.  Tentera Mamluk agak tradisional, hanya terdiri dari pasukan berkuda yang menggunakan busur dan anak panah, sedangkan tentera Uthmaniyyah, terutamanya pasukan elit Janisari, mereka cukup moden, lengkap dengan senjata seperti arquebus, musket, meriam dan ‘volley gun’ (nenek moyang mesin-gun) manakala Mamluk terus berbangga dengan tradisi mereka dan cenderung mengabaikan penggunaan senjata api walaupun sedang bertatih-tatih menggunakan serbuk l*tupan.

Ketika Sultan al-Ashraf Qansuh al-Ghuri melarikan diri dari medan per*ng, tentera Mamluk mula dilanda panik. Tanpa disangka-sangka, ternyata panglima Mamluk sendiri iaitu Khair Bak merupakan ejen sulit untuk Sultan Uthmaniyyah: semasa pertemp*ran, dia bertindak mengalihkan sokongannya kepada Uthmaniyyah dan mula bertemp*r dibawah Sultan Selim I.

Hasil jasanya inilah yang kemudiannya dia diangkat menjadi pentadbir Aleppo. Sultan Mamluk gagal menyelamatkan diri, tetapi bagaimana cara kem*tiannya masih tidak jelas hingga ke hari ini.

Penduduk Aleppo sememangnya dari awal lagi tidak gembira dengan pemerintahan Kesultanan Mamluk, dan mereka merasa lega dan gembira apabila mendengar pemerintah Uthmaniyyah akan tiba ke kota mereka. Ketika mereka bergerak ke Damsyik, tentera Selim tidak menghadapi sebarang penentangan kerana Damsyik terus menyerahkan kota itu kepada Uthmaniyyah tanpa pertemp*ran.

Pada hari Jumaat pertama dalam bulan suci Ramadhan, doa dibacakan atas nama Sultan Selim I di masjid yang terbesar dalam kota itu, iaitu Masjid Umayyah. Ini menandakan pemerintah Uthmaniyyah baru di Syria telah mengisytiharkan kemenangannya kepada seluruh dunia.

Dihadapan Selim dan penasihatnya, timbul satu pertanyaan, “Haruskah kita pergi ke Kaherah?” Di satu pihak, waktu untuk melakukan tindakan ofensif telah berakhir, dan ibu kota Mamluk jauh di luar padang pasir.

Sebaliknya, terdapat satu fakta yang jelas lagi nyata bahawa penakl*kan yang dilakukan di Syria tidak akan kekal selamat sekiranya Mesir tetap berada di tangan Mamluk. Selim menerima nasihat mereka yang mencadangkan agar diteruskan lagi kempen hingga benar-benar berjaya sepenuhnya.

Di Kaherah, golongan bangsawan mulai bertikam lidah samada mereka mahu setuju atauu tidak terhadap seruan Selim agar mereka menyerah secara baik. Sultan Mamluk yang baru, Tuman-bey, lebih cenderung memilih untuk mencapai kesepakatan dengan Selim;  tetapi mencapai kata putus tentang perkara itu, pihak yang menyokong agar per*ng diteruskan telah menang.

Dalam pertemp*ran di selatan Gaza, tentera Mamluk, yang dipimpin oleh gabenor Mamluk yang terusir dari Damsyik, Dzhanbardi al-Ghazali, ditekan oleh kekuatan senjata api dan taktikal tentera Uthmaniyyah.

Pada awal tahun 1517, Selim meninggalkan Damsyik bersama tenteranya. Dalam perjalanannya ke selatan, Sultan Selim berkesempatan mengunjungi beberapa tempat suci umat Islam di Baitulmaqdis.

Seminggu setelah meninggalkan Damsyik, tentera Empayar Uthmaniyyah pada 22 Januari 1517, mengalahkan tentera Kesultanan Mamluk dalam Pertemp*ran Raidaniye tidak jauh dari Kaherah. Dua hari kemudian, Selim memasuki Kaherah;  tetapi setelah itu, pertemp*ran sengit pun bermula di kota, yang memuncak hingga mencapai kemenangan buat Uthmaniyyah, tetapi kedua-dua pihak mengalami kerugian besar. Para panglima Mamluk melarikan diri ke tebing sungai Nil.

Kesan Sampingan

Tuman-bey ditangkap dan dibawa ke hadapan Selim. Dia dijatuhi hukuman m*ti, dan m*yatnya digantung di pintu-pintu kota untuk tatapan umum. Kesultanan Mamluk telah runtuh sepenuhnya, dan Mesir menjadi sebahagian daripada wilayah Empayar Uthmaniyyah.

Penakl*kan terhadap Mamluk juga membuka ruang penakl*kan wilayah Afrika kepada Uthmaniyyah. Pada abad ke-16, kuasa dan pengaruh Uthmaniyyah berkembang lebih jauh ke barat Kaherah, di sepanjang pesisir Afrika utara. Pelaut terkenal Uthmaniyyah, Hayreddin Barbarossa menubuhkan pengkalannya di Algeria, dan kemudiannya menjayakan Penakl*kan Tunis pada tahun 1534 sebelum dirampas kembali tidak lama kemudian.

Malahan, Sharif dari Mekah juga memutuskan untuk tunduk kepada Uthmaniyyah, sekaligus menempatkan kota-kota suci Mekah dan Madinah di bawah kawalan Empayar Uthmaniyyah. Kekuasaan Uthmaniyyah tersebar meluas hingga ke selatan Laut Merah.

Setelah ditawan di Kaherah, Khalifah terakhir (khalifah bayangan) Abbasiyyah yang sebelum itu berlindung dibawah Kesultanan Mamluk dari ser*ngan Mongol di Baghdad, Al-Mutawakkil III telah dibawa ke Istanbul, di mana dia akhirnya bersetuju untuk menyerahkan jawatannya sebagai khalifah kepada pengganti Sultan Selim I iaitu Sultan Suleiman Qanuni.

Ini menjadi permulaan kepada penubuhan sistem Khilafah Uthmaniyyah, dengan sultan sebagai ketuanya, peralihan kuasa sebagai pemimpin kepada dunia Islam ini penting kerana hanya dengan cara itu Uthmaniyyah berupaya menjadi kuasa hegemoni kepada seluruh dunia Islam. Sekaligus menyimpulkan bahawa pembentukan sistem Khilafah Uthmaniyyah adalah berlaku secara tidak sengaja.

Kaherah kekal di tangan Uthmaniyyah sehinggalah penakl*kan Mesir pada tahun 1798 oleh Perancis, dimana Napoleon I mendakwa dia telah berjaya menghapuskan ‘Mamluk’.


Saat-Saat Pemergian Sultan Muhammad Al-Fateh…

Bunyi-bunyian loceng gereja dan dentuman letupan meriam menggegarkan seluruh isi kota Vatikan. Kesemua rakyat yang mendiami wilayah di bawah penguasaan Pope Sixtus IV dan para raja Kristian Eropah bersorak ria meraikan kematian seorang musuh yang paling dibenci mereka.

Pesta dan jamuan makanan diadakan berterusan selama tiga hari tiga malam tanpa henti. Laungan yang kedengaran ketika itu ialah “La Grande Aquila è morta!” (Helang Agung Sudah Pun Mati.”)

• Perarakan di jalan-jalan kota Vatikan dan Venecia yang dilaksanakan oleh para penduduk dan penguasa kota menggamitkan lagi suasana kebahagiaan ini.

Ya, pada tanggal 3 Mei 1481 M, Sultan Muhammad al-Fateh telah meninggal dunia ketika berusia 49 tahun. Berita kewafatan al-Fateh yang tersebar cepat ke seluruh pelosok jajahan wilayah Eropah disambut dengan kesyukuran dari para penganut agama Kristian Katolik.

• Dari kisah yang lain mengatakan bahawasanya berita kewafatan baginda diketahui oleh rakyat Venecia selepas 6 tahun kewafatan baginda.

Surat yang dihantar oleh duta besar negara Eropah, Nicollo Cocco sampai ke tangan penguasa Venecia pada tanggal 29 Mei 1488 M.

• Tetapi berita ini kewafatan al-Fateh disambut dalam keadaan sedih oleh para rakyat Turki Uthmaniyah yang terdiri daripada rakyat beragama Islam dan Kristian Ortodoks. Mereka saling berkabung atas pemergian pemimpin agung ini.

• Sultan Muhammad al-Fateh wafat ketika baginda dalam perjalanan bersama pasukan tenteranya untuk menakluk sebuah kota dan beberapa ahli sejarah berpendapat :

1) Baginda wafat ketika dalam perjalanan bersama tenteranya untuk menakluk kota Vatikan milik empayar Rom Suci di Itali.

2) Baginda wafat ketika merancang mahu menyerang pusat kekuasaan di negara Sepanyol atau Perancis.

3.) Baginda wafat ketika mahu menakluk Kesultanan Mamluk dan menabalkan dirinya sebagai Khalifah selepas itu.

• Ada beberapa pendapat ahli sejarah mengemukakan sebab kewafatan baginda iaitu :

1) Baginda wafat akibat sakit dalaman yang tidak dikenal pasti.

2) Baginda wafat akibat sakit rahang gigi yang dideritai sejak tahun 1470 M
.

3) Baginda wafat akibat diracun. Doktor peribadinya, Ya’akub Pasha mengambil kesempatan untuk meracun apabila beliau melihat baginda dalam keadaan kondisi yang sangat tenat.

• Jenazah baginda dikuburkan berdekatan Masjid al-Fatih di Istanbul, Turki.

• Sebelum baginda wafat, baginda menyatakan wasiatnya tentang pewakafan Masjid al-Fatih, iaitu :

1. Sepuluh orang Hafizul Quran ditugaskan untuk membaca Al-Quran setiap hari Jumaat sebelum masuk waktu solat Jumaat.

2. Dua puluh orang soleh ditugaskan untuk mengkhatamkan Al-Quran setiap hari setelah solat subuh.

3. Dua puluh orang soleh ditugaskan untuk membaca 70.000 kalimah tauhid setiap hari setelah solat Subuh.

4. Sepuluh orang ditugaskan untuk membaca 10 000 shalawat ke atas Nabi Muhammad saw setelah solat Subuh.

Wasiat ini terpampang berdekatan pintu masuk sebelah kiri masjid al-Fatih.

Al-Fatihah untuk Sultan Muhammad al-Fateh, pemimpin yang disebutkan oleh Rasulullah saw di dalam hadisnya.

Wallahu’alam.

– TAMAT –


Nazi Mencari Peti Tabut Yahudi

ka anda pernah menonton siri filem pertama Indiana Jones, Raiders of the Lost Ark (1981), anda pasti tahu berkenaan kisah tabut yang mengandungi kepingan kitab Taurat dan mengapa pihak Nazi mahukannya.

Dalam filem tersebut, antara sebab pihak Nazi mengejarnya ialah sesiapa yang memiliki tabut tersebut dianggap berkuasa dan tentera yang dimilikinya tidak akan kalah dalam peperangan. Jika anda rasa ini fiksyen, salah sebab inilah apa yang dipercayai kepimpinan tertinggi Nazi.

Bagi mereka, sekiranya mereka berjaya memiliki dan memanfaatkan kuasanya, inilah senjata terunggul dalam simpanan mereka. Tabut tersebut dikatakan hilang antara 597-586 Sebelum Masihi, dan sehingga hari ini masih belum dijumpai. Jadi, apa yang anda saksikan dalam filem itu adalah sebenar-benarnya.

Cuma, sama ada mereka menemui atau tidak Tabut Yahudi itu masih lagi misteri.